UNICEF: Syyrian lapset ovat kriisin suurimpia k�rsij�it� | UNICEF Suomi\nP� svenska\tEtusivuUNICEFMit� teemmeTue ty�t�mmeLapsen oikeuksien sopimusKuukausilahjoitusYrityksetTiedotusKoulut\tEtusivu ›Tiedotus ›Uutisarkisto ›Uutinen\tTulosta Jaa Raportit ja materiaalitSuomen UNICEFin julkaisutUutisarkistoValokuvat\t07.08.2012\nUNICEF: Syyrian lapset ovat kriisin suurimpia k�rsij�it�\nUNICEF muistuttaa, ett� lapset ovat Syyrian kriisin suurimpia k�rsij�it�. UNICEF on perustanut pakolaisleireille telttakouluja ja lapsiyst�v�llisi� tiloja, jotta lapset voisivat jatkaa mahdollisimman tavallista el�m�� levottomuuksista huolimatta. Syyrialainen poika seisoo raunioiden edess� hein�kuun alussa 2012.� � UNICEF/NYHQ2012-0698/Alessio Romenzi\nT�h�n p�iv��n menness� yli 130 000 syyrialaista, joista noin puolet lapsia ja nuoria, on paennut taisteluita Jordaniaan, Libanoniin, Turkkiin ja Irakiin. Kiihtyv�t taistelut ajavat yh� useampia syyrialaisia naapurimaihin.\nUNICEF ja sen kumppanit toimittavat pakolaisleireille h�t�aputarvikkeita ja ovat perustaneet niille v�liaikaisia telttakouluja. Lapsille on my�s j�rjestetty mahdollisuus leikkeihin ja peleihin sek� psykososiaaliseen tukeen vaikeiden kokemusten k�sittelemiseksi.\nMy�s Syyrian sis�ll� UNICEF auttaa lapsia ja perheit�, jotka ovat joutuneet j�tt�m��n kotinsa ja hakeutuneet turvaan kouluihin, moskeijoihin ja muihin julkisiin tiloihin. Syyrian p��kaupungissa Damaskoksessa ja Aleppon kaupungissa 300 koulua toimii lasten ymp�rivuorokautisena suojapaikkana.\nUNICEF kumppaneineen huolehtii siit�, ett� lapsilla ja heid�n vanhemmillaan on hygieniatarvikkeita, patjoja, huopia ja ruokaa. Huolimatta heikentyneest� turvallisuustilanteesta ja rajoitetusta p��syst� useille alueille UNICEF on onnistunut hein�kuun aikana tavoittamaan noin 94 000 ihmist�, heist� 90 prosenttia on lapsia ja nuoria.\nUNICEFin p��johtaja Anthony Lake muistuttaa, ett� kaikkein t�rkeint� on suojella lapsia ja heid�n vanhempiaan.\n- Me emme saa unohtaa, ett� lapset ovat t�ysin syytt�mi� k�ynniss� olevaan konfliktiin. He maksavat siit� j�rkytt�v�n hinnan menett�m�ll� kotinsa, perheens�, el�m�ns�. UNICEF vetoaa kaikkiin osapuoliin, jotta ne tekisiv�t voitavansa viattomien lasten suojelemiseksi.\nV�kivaltaisuudet ovat jatkuneet Syyriassa jo l�hes puolentoista vuoden ajan. YK arvioi, ett� 1,5 miljoonaa syyrialaista on humanitaarisen avun varassa.\nSuomen UNICEF, erityisasiantuntija Miriam Azar, puh. 050 366 6999, miriam.azar@unicef.fi


Kesäyliopiston suoritusten rekisteröinti — Kesäyliopistot\nKesäyliopiston suoritusten rekisteröinti\nKesäyliopistot > Uutiset > Kesäyliopiston suoritusten rekisteröinti\nadmin November 12, 2016 0 Uutiset\nOpiskelijan suorittaessa opintoja kesäyliopistossa hyväksytysti, kirjataan ne automaattisesti opintorekisteriin. Kirjatut opinnot menevät aina sen yliopiston rekisteriin, jonka tutkintovaatimusten mukaisia ne ovat. Yleisesti ottaen opinnot kuitenkin siis kirjataan sen yliopiston rekisteriin jossa opiskelija opintojaan suorittaa.\nOpiskelijan on helppoa ja kätevää seurata omia opintojaan opintorekisteristä, joka on tietenkin helposti saatavilla sähköisessä muodossa. Jokainen opinnot aloittava saakin heti alkuvaiheessa itselleen käyttöoikeudet opintorekisteriin.\nHalutessaan opiskelija voi myös saada todistuksen opinnoista toimitettuna kotiin postin kautta. Tämän vaihtoehdon valitessaan, opiskelijan tulee olla yhteydessä kesäyliopistoon sähköpostitse ja pyytää todistusten lähettämistä.\nYleisesti ottaen tulostiedot suoritetuista tenteistä ovat opiskelijan saatavilla noin kahden viikon kuluttua tentin suorittamisesta. Vanhojen kurssien suoritustoditukset maksavat opiskelijalle yleensä 10 euroa per kurssi, mutta kuluvat ja edellisen vuoden kurssitodistukset ovat ilmaisia.\nOpinnot ja niiden suoritukset arvioidaan yhtenäisellä arviointiasteikolla, joka on viisiportainen. Tämä tarkoittaa että 5 on erinomainen, 4 kiitettävä, 3 hyvä, 2 tyydyttävä, 1 välttävä ja 0 hylätty. Se että arvioinnit ovat yhtenäisiä jokaisella yliopistolla, antaa hyvän vertailupohjan opiskelijoiden tilanteeseen.\nSe että opinnot on kirjattu ja dokumentoitu hyvin, on todella suuri etu jos opiskelija haluaa opiskella tutkintotavoitteisesti. Opistorekisterissä suoritetut opinnot myös säilyvät pitkään, joten sieltä niitä voi tarvitessa kysellä. Useissa kouluissa voikin hyväksilukea jo suoritettuja opintoja ja nopeuttaa näin opintojaan.


Opinto-ohjaajan tyly lausahdus sai Giannetta Portan hautaamaan haaveensa arvostetusta kuvataidelukiosta – Nyt hänen teoksensa ihastuttavat erittäin keskeisellä paikalla Tampereella - Kulttuuri - Aamulehti\nOpinto-ohjaajan tyly lausahdus sai Giannetta Portan hautaamaan haaveensa arvostetusta kuvataidelukiosta – Nyt hänen teoksensa ihastuttavat erittäin keskeisellä paikalla Tampereella\nKahdeksasluokkalaiselle Giannetta Portalle sanottiin, että kuvaamataitolukioon ei ole mitään mahdollisuuksia. Nyt 36-vuotias tamperelainen viimeistelee ensimmäisen lastenkirjan kuvitusta. Moni on myös törmännyt kuvittajan eläinhahmoihin Taysissa käydessään.\nGiannetta Porta ihmettelee jokaisen kuvitustyön valmistuttua – oli se sitten postikortti tai Taysin seinämaalaukset – että miten tämä taas näin meni. Mitään työtä hän ei ota itsestäänselvyytenä, vaan on kiitollinen joka päivä, että saa tehdä mielestään ihan hullun ihania juttuja työkseen. Kuva: Enna Rautiainen / Aamulehti\nTurkoosia keittiön lattiassa, tiikereitä lipastossa ja lintuja makuuhuoneessa. Ovet ja seinät ovat oikeastaan valtavan isoja piirtotauluja – ainakin siltä näyttää Giannetta ”Gigi” Portan kodissa Tampereen Viinikassa. Portan kuvitustyyli on leikkisä, värikäs ja perin eläväinen. Ei mikään ihme, sillä Portan päässä hänen kuvittamansa hahmot liikkuvat.\nGiannetta ”Gigi” Porta\n36-vuotias luovan alan yrittäjä ja kuvittaja.\nAsuu Tampereella vaaleanpunaisessa puukerrostalossa.\nPerheeseen kuuluvat avomies Iivari, neljäsluokkalainen Ella, tokaluokkalainen Santtu ja mummokoira Lilla, joka on uskollinen työkaveri ja väliaikaliikuttaja\nAlun perin kotoisin Järvenpäästä. Isä sardinialainen.\nTehnyt muun muassa viinimessujen osastoa, paljon tilaustöitä yksityisille, kangaskuoseja, printtejä, seinämaalauksia, hahmosuunnittelua ja ollut muun muassa vierailevana opettajana työväenopistossa.\nPorta on aiemminkin kuvittanut nuortenromaanin Ailitza eli Kävelevä maailma, (kirjoittaja Elina Koivunen, kustantamo Pääjalkainen 2018) ja Ilvekselle satupuuhakirjan.\nMinisijainen on hänen ensimmäinen virallinen lastenkirjansa.\nWSOY:n kustantama anarkistinen kuvakirja yhdistää Vuokko Hurmeen railakkaan tekstin ja Giannetta Portan suloiset ja humoristiset kuvat.\nKirja kertoo päiväkodin nurinkurisesta arjesta ja päivästä, jona miniskuukkelin kokoinen Kukka Pikkarainen saapuu sijaiseksi päiväkotiin.\nHaastavasta koostaan huolimatta minisijainen hoitaa hommansa ja Pikkarainen kampeaa mustikat puuroon, vierittää hamahelmet värijärjestykseen ja supattaa nukkarissa korvaan parhaat jutut.


Huippupaikkojen rakentaja - Solid House Magazine\nPerinteikäs rakennusliike panostaa asuntotuotantoon tarkoituksenaan tarjota ihmisille laatukoteja kaupungin mielenkiintoisimmista paikoista.\nSuomessa, Ruotsissa ja Norjassa toimiva Peab Oy on yksi Pohjoismaiden suurimmista ja perinteikkäimmistä rakennusliikkeistä. Suomen osuus Peabin liikevaihdosta on peräti 300 miljoonaa euroa ja yhtiö työllistää liki 750 henkilöä ympäri maan. Konsernina Peab on vahvasti mukana myös monessa rakentamiseen liittyvässä tukitoiminnassa.\nTavoitteena asuntotuotannon vahvistaminen\nPeab Oy toimii niin uudis- kuin korjausrakentamisenkin parissa, mutta etenkin Turun alueella yritys on tunnettu ennen kaikkea laadukkaasta omasta asuntotuotannostaan. – Tarkoituksemme on vahvistaa asuntotuotantoa entisestään ja samalla lisätä myös markkinaosuuttamme. Haluamme identifioitua vahvana ja varteenotettavana vaihtoehtona, joka tarjoaa asiakkailleen mielenkiintoisia asumiskohteita, kertoo Peab Oy:n Turun alueen yksikön johtaja Petri Valkeinen.\nTavoitteen tukemiseksi yrityksessä on tehty viime aikoina paljon organisaatiomuutoksia ja myös Valkeinen itse on ollut toimessaan vasta reilun vuoden verran. – Tarvitsemme osaavan henkilöstön kehityksen tueksi. Sellaisen, joka osaa katsoa kasvun suhteen myös vuosien päähän, eikä pelkästään huomiseen, mies toteaa.\nVaikka nykyinen taloustilanne aiheuttaa vielä omat haasteensa, on Peabilla kuitenkin havaittu jo merkkejä rakentamisen suhdanteen pienoisesta noususta. – Turun alueella tilanne on jopa niin hyvä, että kaikki rakentamamme asunnot on jo käytännössä myyty, Valkeinen kertoo.\nUusia tonttipaikkoja kehittyviltä alueilta\nPeab Oy etsii jatkuvasti uusia tonttipaikkoja sekä lähitulevaisuutta että myöhempää ajankohtaa silmällä pitäen. Työssä noudatetaan kolmen S:n sääntöä, jonka mukaan paikan arvon ratkaisee sijainti, sijainti ja sijainti. – Turussa on selkeitä asuinalueita, joista monet liittyvät vahvasti keskustaan. Esimerkiksi uudet kauppakeskukset rikkovat kuitenkin tätä painotusta ja asuminen laajenee uusille kehittyville alueille, Valkeinen sanoo.\nMyös Peab Oy haluaa tarjota asiakkailleen jatkossa yhä enemmän vaihtoehtoja sekä asuinalueen että asuntojen puolesta. – Tärkeintä on huomioida asukas, joka kohteeseen muuttaa ja rakentaa sellaista, jossa ihmiset varmasti viihtyvät, Valkeinen pohtii. – Kun rakentamisen laatu on kunnossa, uskomme asuntoja hankkivien kiinnittävän huomiota nimenomaan meidän kohteisiimme. Ovathan ihmiset autoissakin merkkiuskollisia, hän jatkaa.\nYksi Peab Oy:n tämän hetken pääkohteista on jo paljon kiinnostusta herättänyt Kakolanmäen alue, jonne yritys alkaa rakentaa loppusyksyn aikana ensimmäistä kerrostaloaan. Alue on mielenkiintoinen, sillä loistavasta sijainnistaan huolimatta se ei ole vielä kovin monen turkulaisen tietoisuudessa. – Kakola on itsenäinen ja vahvasti kehittyvä asuinalue, jossa voi samaan aikaan olla sekä aivan keskustan tuntumassa, että omassa rauhassaan, Valkeinen kertoo.\nMyös Peabin tontilta on Turun keskustaan alle 2km matka, Aurajoelle puolestaan vain muutamia satoja metrejä. Lisäksi korkealle kukkulalle rakentuvista kerrostaloista avautuu lähes rajoittamattomat näköalat sekä merelle, että läpi kaupungin. – Kuten sloganimmekin kertoo, on kyseessä huippupaikka kattojen yllä, Valkeinen toteaa.\nLaadukasta jälkeä huippusuunnittelijoiden voimin\nKakolanmäelle rakentuvat kohteet eivät ole huippuluokkaa pelkästään sijaintinsa, vaan myös arkkitehtuurinsa puolesta. Suunnittelun lähtökohtana onkin ollut, että laatu saa näkyä. – Haluamme osaltamme kehittää Kakolaa korkeatasoisen asumisen alueeksi. Näköalapaikasta puhuttaessa on tärkeää, että esimerkiksi parvekkeet ovat isoja, jotta näkymistä voi nauttia, Valkeinen pohdiskelee.\nRakennusten ulkoinen ilme noudattaa modernia ja selkeää linjaa ja siitä vastaa arkkitehti Mikko Lemmetti. Suunnittelun ohjausta on koordinoinut hankekehityspäällikkö Jarno Kuustonen, jolle Valkeinen myös antaa suuret kiitoksensa. – Kuustonen on ollut vahvasti mukana Peabin asuntorakentamisen kehittämisessä, mutta etenkin tässä kohteessa hän on tehnyt loistavaa työtä. Kakolaan rakentuvissa kerrostaloissa näkyy nyt sekä arkkitehdin, että Kuustosen kädenjälki, Valkeinen toteaa.


Kelan ja Spring Housen toimiva yhteistyö - Staffpoint\nKelan ja Spring Housen toimiva yhteistyö\nMonimuotoisuutta huomioivaa asiakaspalvelua\nKansaneläkelaitos eli Kela on varmasti kaikille tuttu. Kun asiakkaina on ihmisiä eri elämäntilanteissa, on asiakaskokemuksen jatkuva kehittäminen välttämätöntä.\nKela panostaa merkittävästi henkilöstönsä kouluttamiseen tavoitteenaan erinomainen asiakaskokemus kaikissa palvelukanavissa. Koulutuskumppanina on jo monen vuoden ajan ollut Spring House Oy, jonka valmennuksiin on osallistunut tähän mennessä satoja Kelan palveluasiantuntijoita. Yhteistyön tavoitteiden toteutumisen voi nähdä asiakas- ja henkilöstön tyytyväisyyden myönteisenä kehittymisenä.\nKelan asiakaskunta on monimuotoistunut voimakkaasti viime vuosina, eri asiakasryhmien sisälläkin on nykyään erilaisia tarpeita ja siksi palveluja täytyy ketterillä toimenpiteillä muotoilla vastaamaan näitä moninaisia ja muuttuvia tarpeita. Kelan ja Spring Housen yhteistyö lähti liikkeelle tarpeesta sujuvoittaa asiakaspalvelua ja vähentää ruuhkautumista. Lisäksi lähdettiin rakentamaan asiakaskohtaamisista mahdollisimman tasalaatuisia, kun huomiota kiinnitettiin palveluasiantuntijoiden vaihtelevaan viestintään ja kommunikointiin erilaisten asiakkaiden kanssa.\nErikoissuunnittelija Mari Haukkamaan mukaan Spring Housen kanssa on saavutettu hienoja onnistumisen kokemuksia. Spring Housen yhteyshenkilöt ovat perehtyneet huolella organisaatioon ja sen tarpeisiin, valmennuksissa puhutaan innostavasti samaa kieltä oikeilla termeillä ja koulutussisältöjä on myös uudistettu muuttuvien tarpeiden mukaisesti. Marin mielestä on rikkaus käyttää talon ulkopuolista valmentajaa, joka hyödyntää sopivia esimerkkejä ja tuo hyviä käytäntöjä oman organisaation ulkopuolelta. Kokemusten jakaminen ja vertaistuki on yksi valmennustapaamisten tärkeimmistä hyödyistä. Mikään ei korvaa innostavaa vuorovaikutusta ja yhteisiä oivalluksia toimintatapojen kehittämisessä ja jalkauttamisessa.\nKela ja Spring House ovatkin rakentaneet yhdessä virtuaalisista valmennustapaamisista todella vuorovaikutteisia ja tehokkaita koulutuskohtaamisia. Osallistujat työskentelevät eri puolilla Suomea, joten mahdollisuus osallistua etänä omalta työpisteeltä on tärkeää. Palveluasiantuntijoita valmennetaan säännöllisten ohjelmien avulla kohtaamaan jokainen asiakas yksilöllisesti, tunnistamaan heidän erityistarpeensa ja johtamaan palvelutilannetta sujuvasti. Esimerkkinä valmennustapaamisten teemoista on monikulttuurisuus asiakaspalvelussa, jossa käsitellään mm. stereotypioita ja miten ne vaikuttavat vuorovaikutukseemme.\nPalveluasiantuntija Duniya Fatahi on yksi tyytyväisistä ”monikulttuurisuus asiakaspalvelussa” -valmennukseen osallistuneista. Hänen mielestään koulutuksessa käytetyt esimerkit olivat toimivia ja oivalluttivat huomamaan kuinka samanlaisia ennakkoluuloja meillä saattaa olla eri taustoista tulevia ihmisiä kohtaan. Yhdessä läpikäydyt opetusvideot vahvistivat omia hyväksi havaittuja toimintatapoja sekä lisäsivät empaattisuutta työn arjessa. Koulutuksen paras anti oli tietysti vertaistuki ja kokemusten jakaminen muiden kollegojen kanssa. Duniya kiitteli kouluttaja Kiril Mattilan osallistavaa otetta, joka mahdollisti aktiivisen keskustelun sekä parhaiden toimintatapojen jakamisen eri tehtävissä ja toimipisteissä työskentelevien kollegojen kanssa.\nOmien ajatusten ja asenteiden tarkistaminen auttaa kohtaamaan asiakkaat yksilöinä eikä vain oman taustansa edustajina, mikä tukee Kelalle tärkeää yhdenvertaisuuden periaatetta. Kulttuuria on helpompi ymmärtää kuin muuttaa ja valmennusten avulla on kehitetty asiantuntemusta kohdata asiakkaat nimenomaan yksilöinä ja parannettu valmiuksia mukauttaa palvelua asiakaskohtaisesti.\n0400 215 275


Etkö sinäkään tiedä, miten autosi ajovaloja säädetään? Et ole yksin - Taloustaito.fi\nVain puolet Liikenneturvan kyselyyn vastanneista tietää varmasti, miten oman oman auton ajovalojen säädöt toimivat.\nLisääntyvä pimeys vaatii toimivat ajovalot ja niitä pitää osata myös käyttää. Tarvittaessa myös ajonopeutta tulee alentaa, jotta kuljettajalle jää aikaa havainnoinnille, Liikenneturva muistuttaa.\nKuljettajan vastuulla on varmistaa, että omassa ajoneuvossa on valot asianmukaisessa kunnossa ja käytössä. Kuitenkin vain 54 prosenttia Liikenneturvan kyselyyn vastanneista tiesi omien ajovalojen toiminnan ja säädöt.\nMerkki- ja mallikohtainen vaihtelu voi olla suurtakin, joten uutta autoa tai vuokra- tai lainapeliä käyttöön otettaessa on olennaista tutustua muiden auton ominaisuuksien ohella myös valotoimintoihin.\nTarvittavan opastuksen voi pyytää myyjältä ja kerrata auton omasta ohjekirjasta.\n”Silloin kuljettajan pitää korjata tekniikan virhearviointi ja kytkeä varsinaiset ajovalot päälle”, Liikenneturvan yhteyspäällikkö Tapio Heiskanen korostaa tiedotteessa.\nPimeällä tai hämärässä ajettaessa tielle tarvitaan mahdollisimman paljon valoa. Kaukovaloilla kannattaa ajaa aina, kun se on muita häikäisemättä mahdollista, eikä tieosuus ole muutoin valaistu.\nOikea-aikaista havainnointia tuetaan suuntaamalla katse niin kauas kuin ajovalot näyttävät.\nErityisesti keskikonsolista ylöspäin nousevat ajotietokoneen näytöt tulee säätää riittävän himmeälle tai mahdollisesti ”yö”-asetukselle, jotta se ei häikäise kuljettajaa pimeällä ajettaessa.\nOman ajotietokoneen näytön säädöt tulee selvittää etukäteen ennen liikenteeseen lähtöä. Toiset vaihtavat yö-asetukselle automaattisesti, mutta toisissa se pitää tehdä manuaalisesti.\n”Jos ajotietokoneen näyttö ei himmene tai tummu automaattisesti, tulee auto pysäyttää tienvarteen turvalliseen paikkaan ja selvittää oikeat säädöt rauhassa. Ei pidä yrittää etsiä oikeita säätöjä vauhdissa”, muistuttaa Heiskanen.\n6 x valot – näin käytät


Lähde kulttuurimatkalle Tammelaan! | Inspiraatota retkelle Tammelaan\nLähde kulttuurimatkalle Tammelaan!\nTammelassa on lähimatkailijalle paljon nähtävää ja koettavaa. Niille, jotka katsovat syvemmälle, Tammela avautuu koko loistossaan. Seudun historia ja kulttuuri odottavat löytäjäänsä!\nTammela on kiinteä osa suomalaista mielenmaisemaa. Alueen luonto on inspiroinut monia Suomen taiteen kultakauden kuvataiteilijoita. “Tammelan kulttuurihistoria on osa koko Suomen kulttuurihistoriaa. Täällä ovat maalanneet Suomen ensimmäiset tunnetut taidemaalarit, kuten Robert Wilhelm Ekman, Wrightin veljekset sekä tietysti Albert Edelfelt”, kertoo Tammelan kunnan vapaa-aikasihteeri Päivi Paija.\nYksi kohde on monelle suomalaisille jo entuudestaan tuttu. “Saaren kansanpuistossa voi seurata Albert Edelfeltin jalanjälkiä, aina Kaukolanharjun näkötornin huipulle. Sieltä voi ihailla samaa harjulta avautuvaa maisemaa, jonka taiteilija ikuisti Kaukolanharju auringonlaskun aikaan (1890) -maalaukseensa”, Paija kertoo.\nHistoriaa ja kulttuuria Hämeen härkätien varrella\nHämeen luontokeskuksessa voi lähteä aikamatkalle historiaan Hämeen härkätietä pitkin. Hämeen Härkätie on Suomen ensimmäinen maantie ja se on ollut käytössä jo viikinkiaikana tuhat vuotta sitten. Portaasta lähtee museoitu tieosuus kohti Renkoa. Tien varrelta löytyy upeita maisema-alueita sekä retkeily- ja vaelluskohteita.\nHärkätien tärkeimpiä pysähdyspaikkoja on jo varhaiskeskiajalta alkaen ollut Porras. Kylä tunnettiin hallintopitäjänä vielä 1600-luvulla ja mainitaan asiakirjoissa jo vuonna 1463. Portaan vanhalla kylänraitilla voi ihailla vanhaa asutusta ja jokimaisemaa. Suomen teollisuushistoriaan voi tutustua Nahkurinverstaassa, jossa sijaitsee Suomen ainut nahkatehdasmuseo.\nTaide on kiinteä osa Portaankin historiaan, sillä jo 1930-luvulta seudulla aloitti toimintansa Portaan Akatemia. “Sen tunnettuja taiteilijoita olivat Urho Salomaa ja Pentti Hammarberg. Tammelan mielenkiintoiseen historiaan liittyvät myös Tammelan kesäasukas vuodesta 1945, kuvittaja Erkki Tanttu sekä tutkimusmatkailija ja kirjailija Sakari Pälsi”, Paija sanoo.\nMaatalouden aakkosia Mustialassa\nMaamme maatalousopetuksen ensi askeleet voi kokea Mustialassa, jossa aloitettiin maatalousopetus vuonna 1840. Paija kertoo, että yksi opettajista oli Petteri Adolf Karsten, jota pidetään Suomen sienitieteen isänä. “Myös Suomen ensimmäinen maaseudun postitoimisto perustettiin Mustialaan vuonna 1860”, hän kertoo.\nMustiala on edelleen osa Hämeen ammattikorkeakoulua ja Hämeen ammatti-instituuttia, ja siellä annetaan maatalousalan perustutkintoon johtavaa koulutusta. Mustialan arvokkaat puitteet ovat tehneet siitä suositun matkailukohteen ja erilaisten tapahtumien pitopaikan. Vuosittain elokuun ensimmäisenä viikonloppuna Mustialassa järjestetään 1600-luvun markkina- ja perinnetapahtuma Hakkapeliittatapahtuma.\nMonta kohdetta saman päivän aikana\nMonet Tammelan matkailu- ja kulttuurikohteet avautuvat päivittäin noin puolen päivän aikaan, esimerkkinä Kaukolanharjun näkötorni.\nPaija sanoo, että samankin päivän aikana ehtii vierailemaan monessa kohteessa. “Tammelassa on paljon nähtävää historian ja kulttuurin ystäville. Tammelan kunnan tapahtumakalenterista löytää myös tietoja milloin järjestetään suosittuja kulttuurikävelyitä eri teemoilla. Kulttuurikävelyt järjestetään yhteistyössä Lounais-Hämeen oppaiden kanssa, jotka tarjoavat tietoa Tammelan rikkaasta menneisyydestä”, hän kertoo.\nKorteniemen perinnetila Luontoon.fi -palvelussa\n<< takaisin alkuun\nFB LI TW IG


Näin syntyi maailman ensimmäinen klingon–suomi-sanakirja\nKorona-aikana päätin, että tarvitsen uusia harrastuksia. Eräs ystäväni oli tuolloin alkanut käyttää Duolingo-sovellusta kielten opiskeluun ja huomannut siellä kiinnostavan kielen: klingonin. Kyseessä on kielitieteen tohtori Marc Okrandin 80-luvulla luoma Star Trek -televisiosarjan klingonien puhuma kieli ja eräs televisiokielten uranuurtajista. Nykyään on yleistä, että sarjoja varten tehdään monimutkaisia ja realistisia kieliä, mutta tuohon aikaan avaruusolennot puhuivat lähes aina siansaksaa tai englantia.\nYstäväni oli alkanut opetella klingonia ja pitänyt kielestä. Hänen innoittamanaan päätin itsekin kokeilla kielen opettelemista, vaikka en ollut aiemmin katsonut Star Trekiä ollenkaan. Klingonissa minua kiehtoi aluksi mahdollisuus harjoitella sen avulla kieliteknologiaa, ja ensimmäinen tekoni kielestä kuultuani oli tehdä sille morfologinen jäsennin.\nDuolingon lisäksi kielestä on olemassa monia muita oppimateriaaleja, joista suurin osa on englannin- tai saksankielisiä. Niistä oli minulle paljon apua, mutta ne olivat myös minusta epäselviä, sillä harvinaista sanaa opetellessa minun oli opeteltava myös sitä vastaava englanninkielinen sana, ja sanakirjahaut veivät tuplasti aikaa. Tämän vuoksi päätin, että klingonille on saatava suomenkielinen sanakirja. Tein ensimmäisen version sanakirjasta muutamassa viikossa, minkä jälkeen olen yli vuoden parantanut sitä vähitellen. Lopullinen sanakirja ja muuta minun ja ystävieni materiaalia on saatavilla klingonia.fi-sivullamme.\nValitsin sanakirjan pohjaksi boQwI’-nimisen klingon-englanti-sanakirjan. Käänsin yksi kerrallaan jokaisen sanakirja-artikkelin suomeksi. Kyseinen sanakirja oli julkaistu lisenssillä, joka salli sen kääntämisen eri kielille. Käännöstyö oli haastavaa, sillä monien sanojen kohdalla oli epäselvää, miten niitä tulisi tulkita. Apuna minulla oli n. 7 000 sanan kokoinen tekstikorpus. Tämä on erittäin vähän verrattuna moniin ei-keinotekoisiin kieliin: esimerkiksi Kielipankin suomen korpuksessa on 14 miljardia sanaa. Klingonin korpuksestani ei löydy esimerkkejä läheskään kaikkista sanakirjaani sisälletyistä sanoista, joista monet ovat peräisin kielen kehittäjän Marc Okrandin alkuperäisestä klingonin sanakirjasta, joka sisälsi hyvin vähän esimerkkilauseita.\nOkrandin alkuperäinen sanakirja oli tarkoituksella epätarkka. Hän ajatteli, että siitä tulisi lähinnä koriste ihmisten kirjahyllyihin, eikä kukaan oikeasti yrittäisi opetella itse kieltä. Siispä hän teki sanakirjasta parodian, joka sisältää epäselviä käännöksiä ja ristiriitaisia kielioppisääntöjen kuvauksia. Kun vastoin Okrandin ennustusta klingonista tulikin hyvin suosittu, hän on selventänyt kielioppia ja sanojen merkityksiä paljon jälkikäteen, mutta hän ei silti ole tehnyt sitä kaikkien sanojen kohdalla.\nEsimerkki epätarkasta sanasta on meQ, jolle on annettu englanninkielinen käännös burn. Okrandin sanakirjassa todetaan vain, että sana on verbi. Jää epäselväksi, onko kyseessä intransitiivinen verbi ”palaa”, transitiivinen verbi ”polttaa” vai jotakin täysin muuta. Konsultoin korpusta, josta löytyivät nämä esimerkkitapaukset:\nVain typerys taistelee palavassa talossa.\n...’ej juH qachDaj meQmoH.\n...ja poltti hänen kotitalonsa.\nHa’DIbaHmey meQ Sop ’e’ tIv tera’nganpu’.\nMaapallolaiset nauttivat poltetun (kypsennetyn?) lihan syömisestä.\nto’waQ meQ vutwI’.\nKokki polttaa (kypsentää?) jännettä.\nNäistä kahdessa ensimmäisessä esimerkissä meQ tarkoittaa ”palaa” (kotitalon polttaminen johtuu kausatiivin päätteestä -moH). Kolmannessa esimerkissä meQ onkin yhtäkkiä adjektiivinen. Neljännessä esimerkissä kausatiivin päätettä ei ole, mutta merkitys ei ole ”palaa”. Kaksi viimeistä liittyvät ruoanlaittoon ja vaikuttavat olevan sukua sanalle mIQ uppopaistaa, joten herää kysymys, onko kyseessä edes sama sana vai eri sana, jonka merkitys on ”kypsentää”. Tutkimukseni perusteella tein sanakirja-artikkelin, jossa oli kolme merkitysryhmää: 1. palaa, 2. polttaa, kypsentää (lihaa), 3. olla poltettu, kypsennetty. Myöhemmin Okrand vahvisti tämän tulkinnan ja se lisättiin myös englanninkieliseen sanakirjaan.\nJouduin tekemään vastaavaa tutkimusta monien muiden sanojen kanssa, mutta valitettavasti kaikki sanat eivät esiinny ollenkaan korpuksessani. Onneksi näiden sanojen kanssa minua oli valmis auttamaan klingoninharrastajien yhteisö. Maailmassa on joitakin kymmeniä ihmisiä, jotka ovat tutkineet kieltä tarpeeksi voidakseen auttaa sanakirjan kirjoittamisessa, ja lähes jokaisena kellonaikana joku näistä on tavoitettavissa Internetissä. Heistä oli suurta apua, kun yritin ymmärtää Okrandin käyttämien harvinaisten englanninkielisten sanojen merkitystä.\nKaikki tämä on mahdollista, koska klingon on eräs maailman suosituimmista fiktiivisistä kielistä, ja sille on saatavissa sekä paljon resursseja että puhujia. Klingon ei yllä suosiossa kaikkein suosituimpien keinotekoisten kielten kuten esperanton tasolle, mutta siitä huolimatta se on huomattavasti suositumpi kuin monet luonnollisesti syntyneet kielet. On hämmentävää, että maailmassa on valtavia miljoonien ihmisten puhumia kieliä, joille ei ole olemassa juuri minkäänlaisia oppimateriaaleja tai pahimmassa tapauksessa edes sanakirjaa.\n– Iikka Hauhio, verkkosovelluskehittäjä\nPitkäaikainen asiakkaamme, Gymnasiet Grankulla Samskola , siirtyi tänä keväänä käyttämään uutta MOT Kielipalvelua®. Jututimme Suomen kielen lehtori Veikko Latvakangasta ja saimme kuulla, miten uuden palvelun käyttöönotto on sujunut ja miten palvelua käytetään Gymnasiet Grankulla Samskolassa. Miten palvelun käyttöönotto onnistuu Gymnasiet Grankulla Samskolan kotisivuilla on helposti löydettävissä selkeät ohjeet palvelun käyttöönotosta ja oppilaille lähetetään myös tiedote, jossa kerrotaan, miten MOT Kielipalvelun® saa käyttöön kaikilla laitteilla. Tarpeen tullen oppilaita opastetaan myös oppitunneilla. Veikko kertoo omasta tavastaan näin: “ Yhdessä harjoitteluun kuluu kymmenisen minuuttia ja sitten oppilaat osaavat MOT Kielipalvelun® käytön. Silloin tällöin muistutan oppilaita, että kannattaa käyttää MOT Kielipalvelua® eikä verkon hakukoneita.” Veikko kertoo saaneensa aluksi myös jonkin verran kysymyksiä kollegoiltaan siitä, mistä uusi palvelu löytyy ja miten sitä käytetään: “ Muistutan


Jyrsijän leikkikehä - Pirkka\nTilasitko ruokaa K-kaupasta, ja nyt eteisen nurkassa on isoja, korkeita pahvilaatikoita? Tuunaa niist jyrsijälle leikkikehä. Teippaa reiät umpeen molemmin puolin, ettei teipin liimapintaan pääse tarraamaan viiksiin. Yhdistä laatikot toisiinsa vaikka keksilaatikoilla: kylkiin vain reiät ja pahviloota kunnolla läpi. Tue vielä teippaamalla ulkoa laatikot yhteen. Muista valvoa lemmikin touhuja turvallisuuden takaamiseksi.


1988 Chevrolet c1500 305 tbi | sivu 6 | Overdrive.fi\nKäy hakemassa kunnollisia teräsharjalaikkoja pari kappaletta rälläkkään ja alota niillä ni et poista suotta matskua lamellilla\nJa kannattaa ottaa palmikoituja versioita ja sekä kuppi- että lautasmallia\nCamino'79, 14.11.2017 klo 17:29\nOn noitakin,kivasti pistelee ne piikit kun irtoilevat\nMarkokou...., 14.11.2017 klo 17:34\nOnko sulla lava paikallaan?\nRytari, 15.11.2017 klo 00:02\nJoo on.Nyt maalaan mitä piiloon jää.Jos ens kesänä ottas lavan pois ja puhalluttas rungon ulkona.\nMarkokou...., 15.11.2017 klo 00:08\nNe korvat ja kaikki olis oikeesti helpompi ollu irrotella ku lava on poissa... se on aika helppo irrottaa ja kolmeen pekkaan kantaa pois\nRytari, 15.11.2017 klo 10:43\nJoo olis helpompaa kaikki jos lava olis pois,ei tarvis selällään latialla maata kun touhuu.\nNyt on jousen korvat putsattu,puslia ootelessa.Keskinaulat haen huomenna.\nNyt ois rungot vähän hiottu ja joutuu tosta lavankannakeesta vähän veistään että saa jousen kiinikkeen sopiin. Ei mikään mee laakista.\nSit kun saan paikat siistiksi,niin alkaa noilla ja vedellä leikkiin.Saa nähä mitä tulee\nMarkokou...., 15.11.2017 klo 17:47\nOta se lava tosiaan suosiolla irti, et saa muuten putsattu runkoa kunnolla...pultit saattaa olla ruosteessa, mutta helpottaa hommaa siitäkin huolimatta.\nSamat aineet näyttää olevan kun itelläkin oli\nHyvin on vuodesta 2010 kestänyt, vaikka talvella ei olekaan ajettu, mutta seisonut kuitenkin ulkona.\nTuossa kuvassa on kyllä liian paljon ruostetta vielä, se pitää saada mieluiten metallipuhtaaksi...mitä puhtaammaksi saat sen rungon, niin sitä parempi, muuten se ruostuu taas uudelleen...ruosteen päälle ei kannata vetää maalia.\nLamellilaikat jollain 60 - 80 karkeusilla olivat hyviä omaa kun tein ja Honkkarissa oli silloin onneksi laikat tarjouksessa euron kipale, ostin luokkaa muovikassillisen ja se oli aika sopiva määrä, vissiin jokunen jäikin\nTeräslankalaikoilla saa putsattua kyllä jotain, mutta ei ne oikein omassa purreet siihen ruosteeseen...lähtihän siitä pintaruosteet irti, samoin ne watun piikit...kutakuinkin jälki oli tuon näköistä kun tuossa kuvassasi.\nPienimmät koloset kuten nuo kuvasi etukorvakkeiden pyöreät syvennykset rungossa ja nuo lavan korvakkeiden mutkat kävin läpi Dremelin rosteri- ja teräslankalaikoilla, olivat juuri sopivan kokosia niihin koloihin...menihän niitäkin vissiin tusinan verran...taisimpa siinä jotain Dremelin erimuotoisia kivilaikkojakin tuhota, kun niitä oli kertynyt vailla käyttöä.\nSPORT TRUCK, 15.11.2017 klo 18:17\nLamellilaikkoja on kyl,vedän niillä vielä sit.Tähän hätään en ota lavaa irti enkä koko runkoo maalaa.Ton kohdan vaan mikä korvan alle jää.Jos ens kesänä lava pois ja ottaa jonkun pihaan puhaltaan tai käytän puhallettavana,sit loppu runkoon maali.Tää homma paisuu kokoajan vaik pitäs osaa kii jo laittaa\nMarkokou...., 15.11.2017 klo 19:37\nOnko ruosteenpoistolaikka mainittu? Rakkaalla lapsella on monta nimeä mm. neekerintukka tai munakarvalaikka.. Tolla saa oikeasti ruosteen irti eikä ainoastaan kiillota pintaa niinkuin virsikirjat ja teräsharjat.. Mustat tuppaa murenemaan lila kestää paremmin vaikka vähän ampuu terävämpäänkin reunaan.\nG20, 15.11.2017 klo 20:26\nEn motonetin sivuilta tota löytänyt,mut olisko tämä vastaavaa.\nMusta toi näyttää siltä,että kun metalille tarjoo niin on silee alta aikayksikön\nMarkokou...., 15.11.2017 klo 20:52\nNoille puhdistuslaikoille on hyvä olla rälläkkä, jonka kierrosluku on säädettävä. Hiljakseen niillä ajelee pitkään, täysillä ajaessa yks väärä hipasu ja se on hävinny.\nJussi289, 15.11.2017 klo 21:38\nKajS, Camino'79 ja rb tykkäävät tästä.\nMun rälläkässä vaan on ja off jotta täysillä mennään,ei auta hipasta mitään.\nMarkokou...., 15.11.2017 klo 22:35\nTänään osia ja tarvikkeita haalinu,huomenna pelit laulaan ja ruosteet veks.\nJust katoin että puslat Vantaalla ja ma toimitus,no pääsipä yllättään kun justiinsa lähetti toi paketin\nMarkokou...., 16.11.2017 klo 15:52\nPersheus, minoon kyllä vähän pettyny omaan silveraatooni, on se sellanen hevoskärryn kyytinen auto, tuo alkuperäinen sohvapenkkki on kans helevetin surkea istua .. Kokonaisuutena siitä puuttuu sellanne letkeä jenkkiautofiilis.\nMuokattu: 16.11.2017 klo 17:48\nspeedy, 16.11.2017 klo 17:41\nMusta tos aika hyvä alusta,siks madallan muilla kilkeillä kun jousilla.Ainoo mihin ite pettynyt on noi muitten räpellykset,kun ei oo voinu kunolla korjata.Niin ja toi 5l mosa ei oo raketti,mut jos kovaa tahdon mennä niin siihen on onneks toi -57 Chevy\nMarkokou...., 16.11.2017 klo 19:30\nHanki vararälläkkä. Kun rälläköin Slanttivanin lattiaa, nousi rälläkästä lieskat. Se oli joku Bauhaus-halpis, hain toisen tilalle ja taas lieskat lämmitti. Otin sitten tilalle jonkun vähän paremman. Saatiin homma valmiiksi. Mutta pojalla on Ryobi-rälläkästäkin karanneet asennussavut.\nKajS, 16.11.2017 klo 21:08\nMul on laatu räläkkä,olis ehkä sillon joskus kannatanut investoida semoseen missä saa kierrokset säädettyä.Ei raaski nyt uutta semosta hommata,sit kun nykysestä tulee ne käyttösavut pihalle.\nMarkokou...., 16.11.2017 klo 23:06\nJos yhtään helpommalla haluu noista hommista päästä, niin nitä rälläköitä pitää joka tapauksessa olla ainakin kolme. Se on minimi, jolla peltihommista selviää ilman jatkuvaa laikanvaihtoa.\nJussi289, 16.11.2017 klo 23:20\nPärjään yhellä,niin vähästä käyttö.Ei oo peltihommia tullu harastettua.Kunnon kemppi löytyy,mut tarvis opetella hitsaankin Pakolliset korjaukset tehtävä/teetettävä kun en tykkää rakenella autoja,ajaa vaan\nMarkokou...., 17.11.2017 klo 00:06\nJaa, ei tuo projekti nyt pelkältä pakolliselta näyttäny... Tähän ikään on jo oppinu, että teettäminen on pois laskuista. Vituiksmän hommia aina. Joten ite teen, niin kauan ku jaksan ja näen.\nJussi289, 17.11.2017 klo 00:18


Mehiläisen härski kikkailu – Jutta Urpilaiselta lupaus | Uusi Suomi\nJokereiden kiertuesaldo yhä nollilla, tiukaksi menee kolmospaikkataisto\nMitaleita tulossa? Pärmäkoski, Mäkäräinen ja yhdistetyn miehet iskussa\nEx-ulkoministeri jyrähtää asekaupoista: ”Periaatteet ovat tälle hallitukselle paperia”\nMehiläisen härski kikkailu – Jutta Urpilaiselta lupaus\nValtiovarainministeri Jutta Urpilaisen (sd.) mukaan kansainvälisten yritysten härskiin verokikkailuun Suomessa puututaan lailla. Urpilainen kertoi asiasta tänään eduskunnan kyselytunnilla vastauksena kansanedustaja Mika Lintiläin (kesk.) kysymykseen.\nLintilä kysyi, miten hallitus aikoo puuttua esimerkiksi lääkäripalveluja tarjoavassa Mehiläisessä ilmi tulleeseen verokikkailuun. Mehiläinen maksaa lähes 40 miljoonan euron voitostaan Suomeen veroa vaivaiset 360 000 euroa.\n- Asiasta annetaan lakiesitys jo ensi keväänä, sanoi Urpilainen ja lupasi, että veronkiertoon puututaan.\nUrpilainen myös muistutti, että harmaa talous on yksi nykyisen hallituksen painopistealueista.\nHarmaan talouden tutkija Markku Hirvonen sanoi viime viikolla Uuden Suomen haastattelussa, että verokikkailu suomalaisten rahoilla saadaan ainakin osittain ja hetkellisesti kuriin rajoittamalla yritysten korkovähennysoikeutta.\n–Tämä [verokikkailu] on ylipäätäänkin varsin härskiä toimintaa, vaikka laki sen salliikin. Mutta vielä ikävämpää on, kun se tapahtuu julkisin varoin. Nämä yhtiöt elävät yhteiskunnan tuella, kommentoi Hirvonen tuolloin.\nUrpilainen ei eduskunnassa tarkentanut lakiesityksen sisältöä.\nUusi Suomi kertoi viime viikolla, kuinka kohun suurimmaksi syntipukiksi joutunut Mehiläinen puolustelee toimintansa laillisuutta työntekijöilleen lähettämässään salaisessa viestissä.\nVerotus, Veronkierto, Kotimaa, Harmaa talous\nMillähän lailla onnistuu?\nNyt käsittääkseni ihan lailliset vuotokohdat tiedetään.\nOnko kansallisella lainsäädännöllä edes mahdollista tukkia EU:ssa toimivan yrityksen laillista tapaa toimia?\nPitäisikö Suomen siksi alkaa avoimeksi veroparatiisiksi vai heittäytyä veroparasiitiksi?\nOttaahan ministeri Urpilainen huomioon siksi vireillä olevan arvopaperilainsäädännön "uudistamisen" mustien aukkojen tukkimisen...?\nEi Suomeen kannata maksaa veroja\nSamaa mietin minäkin. Aina keksitään tavat näyttää suomalaisen tytäryhtiön voitot maassa, jossa verotus on inhimillisemmällä tasolla.\nTiedän esimerkiksi erään pankin, joka toimi useita vuosia Suomessa, eikä ikinä tehnyt voittoa, josta olisi pitänyt maksaa veroa. Toiminta oli kuitenkin erittäin kannattavaa, koska Suomessa toimiva haarakonttori rahoitti ulos lainaamansa rahat lainalla korporaatiolta, joka oli noin viisi kertaa kalliimpaa lainaa, kuin mitä vapailta markkinoilta olisi saanut.\nMiten tällaisen voiton siirron ulkomaille voisi muka estää?\nSyytä olisi tutkia\nSyytä olisi lähinnä tutkia yritysjohdon toimia, jos joku firma ehdoin tahdoin maksaa veroja Suomeen. Se on holtitonta omistajien varojen käyttöä.\nJutta on ihan nätti tyttö, mutta hänen ymmärrystään talousasioista ei tämänkään lasunnon perusteella voi pitää kovin kummoisena. Nyt tarvitaan pikaisesti lainsäädäntömuutoksia. Siinä hän on oikeassa. Veroastetta tulee laskea, niin että verojen maksu Suomeen on järkevää.\nKikkailun saa kuriin helposti\nÄlkää käyttäkö veroa kiertävien lääkäriasemien palveluita.\nMyöskään kuntien ei pidä päästää veroa kiertäviä lääkäriasemia kilpailemaan kunnan ostamista lääkäripalveluista.\nMehiläinen siis, oliko muita?\nHyvä kommentti !\nIhan turhaa on kauhistella miten ulkomaiset yritykset käyttävät sosialirahoitustamme hyväkseen kun sitä on oikein tuputtamalla tuputettu. Kuntien tulisi hoitaa lääkäripalvelut itse ja kilpailukykyisesti. On omituista ajattelua että samat ihmiset tekisivät samat työt jotenkin tehokkaamiin jos ovat yksityisellä töissä ,jos näin on niin silloin on vika siellä kunnan johtoportaassa jota kyllä muutenkin epäilen sylttytehtaaksi moneen rahan hävitykseen.\nKyllä homma on jo luisunut käsistä. Valtio esimerkiksi ostaa kaikki työterveyspalvelunsa yksityisiltä toimijoilta. Samoin monissa kunnissa. Miksi ?\nValtio ja kunnat ovat aikanaan siirtäneet palvelut yksityisille, koska on laskettu, että yksityisen tarjous palvelusta on ollut kilpailukykyinen.\nNyt yksityiset tekevät miljoonavoittoja halvemmalla tuotetusta palvelusta ja politiikot itkee, että ne ryöstää meidän rahat. Ainoa johtopäätös on, että yksityinen terveydenhoito on erittäin tehokasta.\nPistäkää peli poikki ja perustakaa Julkisen hallinnon terveyskeskus. Tulette näkemään ettei virkamiehelle kehitysmaan tasoinen työterveyspalvelu kelpaa ja se on vielä kallista.\nEi se halvaksi tule\nHetken se on, sitten...tässä käy juuri kuten briteissäkin, jo nyt näkyvissä.\n"Valtion ostaman työterveyshuollon hinta noussut rajusti"\nPitkään rummutettu kunnallisten palvelujen ulkoistaminen on tuomassa Britannian kunnille odotettujen säästöjen sijasta jättilaskun."\n...on uskomatonta, että liikeyritys ei maksa veroja.\nSuomessa on lukuisia erilaisia ryhmiä, jotka matkustavat hiljaa ja mukavasti valtion miljoona avuilla, verotta yms. kikkailuilla.\nMaatalouden tuet ovat kustannuksineen useita miljardeja vuodessa, yli 6 miljardia.Ministerit,kansanedustajat(itse määrittelemässä tukiaan) miljardöörit, miljonäärit, saavat tukea kun "asuvat suomessa"-tyyliin. Säätiöt ovat rahasampoja ovelille liikemiehille ja "ruotsinkielen vaalioille".\nVeripalvelun johtajien kikkailu itselleen miljoona töitä jne.\nUskomattomia asioita, jotka perinjuurin johtuvat: suomessa verotetaan palkkansaajia liikaa. On liikaa jaettavaksi rahaa, ja siksi vastuuntuntoa verorahojen käytöstä ei ole. Veronmaksun väistäminen on nerokasta ja siitä pitää olla hiljaa, se on "maan tapaa".\nMutta, kun maailman taloudessa on ongelmia, on ensimmäisenä kansalaisten, pienen ihmisen, tulotaso vaarassa, korkojen nousun myötä ja verojen noston myötä, eläkeiän nousun myötä jne.\nSosiaalidemokraattinen kepu hyvinvointi suomi alkaa olla lopullisesti tiensä päässä. Kansalaisten huijaaminen on saatava loppumaan. Työtätekevä ei saa tehdä kahta työtä, puolison eläkkeestä ei saa saada "liikaa rahaa" jne. ne estetään 50% veroilla.\nTÄMÄ asia on hansakassa, kumma kyllä, mutta kaikki muut sadat miljoonat eurot ei ole, jotka tulisivat näiltä pikkuedunsaaja ryhnmiltä...\nOnpa mielenkiintoista, että suomalaisessa yhteiskunnassa, jossa julkisin varoin tuotetaan maailman huippuluokkaa olevat terveyspalvelut, voi yksityinen yritys kilpailla palveluilla ja vielä tehdä niillä miljoonien voitot.\nEikö tämä jos mikä osoita julkisen terveyspalvelujen tehottomuuden konreettisesti.\nSinänsä on mielenkiintoista, kun Mehiläinen ja Nokia maksavat margiaaliset voitot tuloksetaan päinvastoin kun pienemmät yritykset joutuvat noudattamaan lakia ja maksamaan lainmukaisen veron voitostaan.\nKukaan ei joudu\nEi kukaan joudu maksamaan veroja jos ei halua, katso toinen postaukseni.\nKyse on siitä, että Suomessa useimmilla yrityksillä on ainakin toistaiseksi selkärankaa, ja verot maksetaan koska se on moraalisesti oikein.\nLuonnollisesti veronmaksumoraali voi toki heikentyä monestakin syystä, eikä sitä kaikilla ole koskaan. Jos yrittäjiä tarpeeksi lyödään erilaisilla kateusveroilla ja maksuilla, niin loputkin siirtävät tulot tai ainakin osan niistä veroparatiiseihin, tai ainakin pienemmän verotuksen maihin. Esim. EU:n sisällä on mahdotonta estää tuloksen näyttämistä toisessa maassa.\nIhmettelen kauhiast', Urpilaisen lupaamaa lakimuutosta JO KEVÄÄLLÄ! Autoveronkorotus menni läpi suit'sait' !\nMiten raha siirretään verottajan ulottomattomiin\nJostain syystä missään ei ole julkisesti kerrottu kuinka tuo käytännössä tapahtuu, vaan tehdäkseen tuon pitää edelleen löytää sopiva juristifirma hoitamaan paperityöt.\nKäytännössähän rahan saa verottajan ulottumattomiin ainakin seuraavilla laillisilla keinoilla:\n1) Perustetaan veroparatiisiin yhtiö ja sijoitetaan siihen läjä rahaa. Tämä yhtiö lainaa rahat sitten sopivalla, esim. 20% vuosikorolla, suomessa toimivalle yritykselle - tarvitsi tämä rahaa tai ei - ja voihan sen rahan lainata edelleen takaisin toiselle veroparatiisiyhtiölle esim. 1 % vuosikorolla. Näin veroparatiisiin kertyy tuo korko tuolle pääomalle, ja tuotot syntyvät siis veroparatiisissa. Rahaa tässä ei oikeastaan tarvita paljoakaan, koska saman rahan voi kierrättää moneen kertaan.\n2) Ostetaan ja myydään tavaraa tai palveluita veroparatiisiyhtiön kanssa. Ostetaan esimerkiksi konsultointipalveluita eri veroparatiisiyhtiöiltä.\n"Jostain syystä missään ei ole julkisesti kerrottu kuinka tuo käytännössä tapahtuu..."\nEiköhän asia ole kerrottu tuolla uutiseen sinisellä linkitetyissä aiemmissa uutisissa aiheesta.\nLopettakaa se, suht ärsyttävää.\nJyrki boy otsa kurtussa, pieni hymyn väre naamassa. Leikkauksia tulossa.\nJutta lupaan lupaan nännit kovana ilme. Nyt kuunnellaan kansaa.\nDavid cameron uhoamassa, ei pennyäkään sinne ja tänne, ja Stephen Elop sormet pystyssä rauhoittelee Suomalaisia NAAMALLAAN, ei hätää vaikka me ostettiin nokia...tai siis ainiin.. en olekkaan siellä enää töissä, mutta ex-työkaverit osti.\nSama kohu samoista firmoista myös Ruotsissa. Voitot siirretty veroparatiisiin.\nNäiden toimijoiden moraalin perään on syytä kysyä.\nEi anna hyvää esimerkkiä yksityistämisestä - jos se tähän johtaa niin kiitos ei.\nTässä on sentään kysymys ihmisten terveydenhoidosta, jonka kustannukset on muutenkin saatava hallintaan. Ylihintaa siis maksetaan.\nVielä olisi tekemistä myös esim. energiahuollon puolella, jossa rahaa valuu ulkomaille ja kuluttajat maksavat kipurajan hintoja esim. sähkönsiirrosta. Lisäksi sähköpörssillä pidetään hinta niin korkealla, että sähköyhtiöiden voitot eivät ainakaan pienene. Ahneudeksihan tätä myös kutsutaan.\nHärski verokikkailu ei ole\nHärski verokikkailu ei ole ihmekään, kun kaiken taustalla häärii varsinainen lusperi Fortumista miljoonat käärinyt Lilius; "sairaalamiljoonat minulle. Sairastakaa vain lisää mahdollisimman kalliisti. Täällä on lompakko avonaisena odottamassa".\nHarmaatalous sekä suomenruotsalsten laillinen mutta härski rahastus valtiolta (= veronmaksajilta )on aina ollut ja on edelleen rkp-kåkoomuksen erikoissuojelussa. Ketäs siellä mehiläisen johtoportaassa on? Niinpä niin suomenruåtsalaisia, ylimysluokkaa joilta ei veroja tohdita kerätä, ei ainakaan jo Jyrkiboy istuu siitä päättämässä, aito rkp-kåkoomuslainen.\nPidän VVM: veroeksperttejä erittäin lepsuina jätkinä\njollei tuohon gusetukseen tule loppua!\nSuorastaan naurettavaa vedätystä!\nVero voi kiertää ei tarvita kuin hyvä juristi..\nKäykääpä kysymässä miten voitte saada lapsellenne ostamanne asunnon hänen nimiinsä ilman mitään veroja?\nOlen nyt tarkkaillut Urpiaista jonkun aikaa ja mielipiteeni ei ole muuttunut, hänen pitäisi olla opettamassa jotain alakoulua jossain huitsin nevadassa eikä olla Suomen valtionvarainministeri. Mitäpä antaisin olla kokouksissa kärpänen katossa kun virkamiehet pyörittelevät päätä Jutan jutuille.\nOnko kukaan kysynyt Jutalta vakuuksista? Kohta nimittäin tarvitaan se saari sieltä?\nMiten tässä jutussa käy, noh lakiesitys tulee olemaan huono ja keskeneräinen eikä tule kuin vähän hidastamaan veronkiertoa, tiedättekö mikä toimisi? Kunnat ja valtio alkaisivat purkamaan sopimuksia ja vaihtaisivat palvelujen tarjoajaa, tietysti jos kaikki tekevät tätä niin sekään ei auta...\nOnhan VVM:n touhussa sentään "selkärankaa"\nkun puututaan esille tulleeseen ongelmaan jo ensi vuonna. Näin annetaan koijareille kunnollinen etumatka kehitellä uusia kolttosia ja taas Jutta on ihmeissään, että mites tässä nyt näin kävikään?\nTäälä kotosuomessa hallitus melskaa, että EU:n tulee tiukentaa jäsenmaiden talouksien tarkastuksia ja heti !! Omat rikolliset saavat valtiovallan suojelusta ja mahdollisuuden kupata suomalaisilta rahat. Hallituksella ei mitään kiirusta korjata virheitään. Joopa joo.\nPuolisoni vaikeuksissa oleva työnantaja Itella sai Mehiläisen työpaikan terveydenhuollosta vastaavaksi.\nJa jo vain! Nykyisin pienimmästäkin syystä lähetetään laboratoriotutkimuksiin, myös silloin kun ei ole mitään erityistä syytä, vain "pitää kuitenkin kerran vuodessa katsoa arvot".\nEipä ihme että maksaa ja tulosta tulee.\nKävin terskan labrassa otattamassa nesteet ja pyysin tutkimusta\nkun työnantaja ei baskat välitä mistään. Joo ottihan ne ne, mutta sitten ei kukaan lääkäri minua tavannut, annettiin puhelinaika soittaa lääkärille, mitä se niistä näki; ilmeisesti virolainen mies jolta ei meinannut sana tulla suusta jotain mongersi, en ymmärtänyt puhui varmaan mielestään suomea.. sen sai sanotuksi, että puolen vuoden päästä uudet testit..\nhuokaus! Ei j-lauta, tähän on tultu, ihan sama .. kuolla pitää kuitenkin, ehkä tietämättömänä miten, onnellisempana!\nBaska maa Suomi, baska terveydenhoito!\nNägemiin kiitos! Tyhjän saa pyytämättäkin! Gusetusta koko homma!\nAivan normaalia toimintaa\nEi sen pitäisi olla mikään uutinen että valtiotkin joutuvat kilpailemaan veronmaksajista. Jos (ja kun) Suomen yhteisövero ei ole kilpailukykyinen, niin on aivan oikein että valitaan se edullisempi vaihtoehto ja pakotetaan Suomi mukaan kilpailuun. Ei se ole hullu joka pyytää vaan se joka maksaa.<p>Tuloverokin on sitä tasoa ettei tänne saada esim. huippujohtajia ilman että heille luvataan aivan erilainen verokohtelu kuin tavalliselle tallaajalle. Se jos mikä on todella härskiä kikkailua.\nUusi laki on tietysti tarpeellinen korkovähenysten estämisesksi, mutta ei se laki auta, on muita keinoja siirtää rahaa konsernin sisällä, ei tarvitse olla korko!\nMe potilaat voimme siirtyä semmoiseen palveluun, joka on paikallinen! Silloin kikkailijat vasta ymmärtävät! En ymmärrä niitä lääkäreitä, jotka tekevät työtä kikkailijoiden hyväksi samalla kun he välillä käyttävät kuntien ylläpitämiä erikoislaitteita ja "hakevat! KELALTA rahaa kikkailuyritykselle. Olisi tehokkaampi jos Kela maksaisi suoraan veroparatiisille! Miten Kela voi hyväksyä että valtion rahat käytetään näin? Kyllä välillä tuntuu että suomen hallitus säästää väärällä paikalla, kun raha-aukko on avatttu veroparatiisille!\nFortumin optiomiljonääri Lilius löytyy tämänkin kuprun takaa!\nIkävä todeta, että Henrik Liliuksen päämotiivi on puhdas itsekkyys. Hän on Mehiläisen emoyhtiön hallituksen puheenjohtaja ja hänellä on sormensa pelissä myös tässä "laillisessa kuppauksessa". http://www.mehilainen.fi/uutiset/mehil%C3%A4isen-emoyhti%C3%B6-ambea-vah...\n"Temppu ja kuinka se tehdään.."\nN.Herlin: "Mehiläinen siis on tunnettu sosiaali- ja terveyspalvelujen tuottaja. Itse asiassa ”normaalisti” veroparatiisissa kiepautetuista voitoista huomattava osa on sosiaalipalvelusta kiepautettua voittoa – Kela-rahaa. Kunnat ostavat Mehiläisen palveluja alihankintana. Mehiläinen tekee Kelakorvattua työsuhdehoitoa."\n..siis se miten Kelan rahat puhalletaan\nKun laki sallii varojen siirron missä silloin on vika?\n21.1.2018 18:32 6 kommenttia\n20.1.2018 23:28 20 kommenttia\n21.1.2018 10:00 8 kommenttia\n20.1.2018 08:27 30 kommenttia\n19.1.2018 12:48 7 kommenttia\n19.1.2018 12:56 85 kommenttia\n19.1.2018 09:09 126 kommenttia\nVihreiden presidenttiehdokas Pekka Haavisto joutui MTV:n vaalitentissä sunnuntaina perustelemaan, miksi hän olisi...\nSauli Niinistö ja Paavo Väyrynen kävivät Suomen mahdollisesta Nato-jäsenyydestä kiivaan väittelyn MTV:n... 4 kommenttia\nTyöministeri Jari Lindström (sin.) ja kansanedustaja, Vasemmistoliiton puheenjohtaja Li Andersson käyvät Twitterissä väittelyä... 25 kommenttia\nTaloustieteen professori Matti Virénin mukaan presidenttiehdokas Laura Huhtasaaren (ps.) gradusta esiin nostetut ongelmat... 21 kommenttia\nSuomen sosiaaliturvajärjestelmä on paitsi hakijalle sekava ja hankala, myös valtion menojen kannalta turhan höveli ja... 59 kommenttia


KOMMENTTI Suomi-Tshekki: enää ei saa antaa tasoitusta – lentis.net\nKOMMENTTI Suomi-Tshekki: enää ei saa antaa tasoitusta\nKOMMENTTI / JUHA SILVANTO\nSuomen voitto EM-karsintojen avauksessa Virosta oli hieno, mutta on syytä analysoida, miksi naiset joutuivat niin hankalaan asemaan eli takaa-ajoon kahden erävoiton menettäneenä. Jälkiviisastelua tai ei, mutta EM-paikka on nyt niin käsien ulottuvilla, että tasoitusta ei ole jatkossa enää varaa antaa. Karsintalohko nimittäin näyttää paljon odotettua tiukemmalta.\nMitä Tallinnassa tapahtui?\nVasta Suomen kolmas hakkuri onnistui\nLiberoiden kokonaispeliaika jäi viidessäkin erässä vähäiseksi\n1) Aina se on läsnä, mutta käsittely vaihtelee. Sopivissa määrin annosteltu jännitys purkautuu suurena tahtotilana ja vastustaja saa ihmetellä toistuvia positiviisia adrenaliinin purkauksia. Mutta jos jännitys ottaa vallan, nähdään kimpoilevia vastaanottoja katsomoon ja kenttään lähes varpaille putoavia vastustajan peippejä, kun jännitys liimaa tossut lattian pintaan.\nValmistaminen niin että löydetään sopiva määrä jännitystä, mutta se ei mene yli onkin lentopallossa äärimmäisen vaikeaa. Valmentajilla toivottavasti tähän on keinonsa.\n2) Peluutukseen on aina kiva ottaa kantaa, mutta tämän kyllä näkivät kaikki. Naisten peli on muuttunut ja nykyään näissä peleissä tarvitaan voittava hakkuri. Alun hakkuripeluutuksessa oli vahvaa kokeilun makua, kun keskipelaaja Yasmine Madsen pelasi tällä paikalla. Kokeilut kuuluvat jonnekin muualle kuin karsinta-avaukseen. Yllätysvetona ehkä myöhemmin, jos vastustajaa halutaan jollain tavalla höynäyttää.\nIhmetystä aiheuttikin, miksi viimeisissä harjoituspeleissä hyvin toiminut siirto eli Pauliina Vilposen pelaaminen hakkurina unohdettiin ja tapahtui vasta pakon edessä vasta kolmannesta erästä alkaen. Sen jälkeen Suomi vei peliä.\nVilposen on ehdottomasti jatkettava tuolla paikalla. Tätä tukee hänen ilmoituksensakin lopettaa maajoukkueessa näihin syksyn peleihin. Kun loukkaantunut Piia Korhonen saadaan hakkuriksi takaisin talven peleihin, on myös tärkeää, että yleispelaajina nyt saavat peliaikaa saavat ne, jotka paikoilla pelaavat jatkossakin.\n3) Yksi pelin soljumista rajoittava tekijä oli liberoille muodostuva vähäinen peliaika. Saana Koljonen pelasi vastaanottoroolissa ja Tiiamari Sievänen oman syötön aikana puolustavassa roolissa. Tällöin pallokosketukset jäävät helposti tosi vähiin, jollei ole suorastaan yliaktiivinen.\nMolemmat onnistuivat kuitenkin siihen nähden melko hyvin, että pelituntumaa on tosi vaikea saada, kun selvästi yli puolet ajasta kuluu vaihtopenkin puolella. Sievänen esimerkiksi onnistui saamaan passitehtäviä lukuisaan otteeseen ja niissä hihalyönti osui kohdalleen. Koljosen vastaanottoprosentti lähenteli sekin hyvää. Ehkä taannoinen polven korjaus vielä näkyy jonkin verran puolustuspelissä.\nUusi pelastus tässä asiassa saattoi olla se, että pitkät tekniset aikalisät ovat poissa, entisestään katkaisemassa pelin sisään pääsemistä. Hyvässä hurmoksessa nekään eivät kuitenkaan olisi este. Jännityksen tiivistyessä aikalisän jälkeen nähdään kuitenkin yllättävän usein peliä vieneeltäkin joukkueelta huono suoritus tai hetki – niin Tallinnassakin. Mutta vireystilan pysyessä korkealla tällaisia hetkiä voidaan estää tai ainakin lieventää.\nJossakin kohtaa liberopeluutuksessa olisi kuitenkin tehtävä lopullinen valinta, sillä kovimmissa peleissä yhden liberon tuoma taisteluilmentymä, myös jatkopallojen puolustuspalloissa, kantaa enemmän joukkueen hyväksi.\nVoitto Tshekistä ja Ruotsista kahdessa seuraavassa ottelussa olisi kyllä aika nannaa. Näillä neuvoilla tai ilman.\nSalo 18.8. klo 17 EM-karsintaa Lohko E, Suomi – Tshekki\nKirjoittaja adminJulkaistu 17 elokuun, 2018 Kategoriat Maaottelut ja arvokisat\nEdellinen Edellinen artikkeli: Peru vahvana U23-kisoissa Etelä-Amerikassa\nSeuraava Seuraava artikkeli: Suomalaiset U18 EM-kisojen pudotuspeleissä


K-Rauta oli tunnistanut liiketoimintaa vaikuttavan mielikuvahaasteen – korkeasta laadusta tunnettu brändi hävisi inspiroivuudessa, erityisesti pintamateriaalien osalta. Tätä taklaamaan lanseerattiin syksyllä 2020 kotimaisten kuvataiteilijoiden huomiota herättävä tapettimallisto, jolle tarvittiin yhtä rohkea kampanja. Sen konsepti ponnistaa kirkkaasta insightista: tapetin valinta on kuin kampaajalla käynti – yksi kutkuttavimmista sisustuspäätöksistä. Se kutsuu haastamaan itsensä tutulla kysymyksellä – uskaltaisinko sittenkin? Tästä syntyi kampanjan viesti ”Tapettimallisto, joka on omistettu sille rohkealle puolelle meissä jokaisessa.”, joka kiteytettiin kommunikaatiossa muotoon: ”Repäise. Laita tapetti.” Siitä syntyi printin erikoisratkaisu, joka kehotti repäisemään – kirjaimellisesti.


6 thoughts on “Poliitikot tuuliajolla – Suomen valtion velkakirja on lyhyeksimyyjän herkkupala”\nKyllä Katainen vippaa. Eihän\nKyllä Katainen vippaa. Eihän suomalaisia politiikkoja tunnu kiinnostavan, ettei PIIGS:t tule maksamaan lainojaan takaisin. Kunhan nyt saa naaman kaikkiin viestimiin, että omaa egoa saa kasvatettua ja vaalitkin tulossa. Kallis hinta medianäkyvyydestä, mutta eihän se haittaa kun tienataan näillä lainoilla, eikö? Itseä lähinnä mietityttää se, että jos tästä selvitään niin mitäs sitten kun lainat pitäisi uusia tulevaisuudessa ja riskilisät eivät olekaan enää epärealistisen alhaisia vaan ne sisältävät todelliset riskilisät.\nOdotan myös innolla Suomen asuntomarkkinoiden kehitystä. Uskon, että politiikot koittavat kaikin puolin estää hintojen vapaata liikkumista(korjaamista), sillä oman lehmä ojassa ajatus velloo takaraivossa. Monella heistä on asuntovelat ovat kiitettävän kokoisia, eikä omaan nilkkaan saa sattua. En kuitenkaan usko, että 3000€:n euron asp-palkkion jatko tai korkojen verovähennysoikeudet enää tulevat pitämään asuntojen hintoja kuplassa.\nLopuksi vielä mieltä lämmittää se, että mahdollisen tasokorjauksen tullessa saamme nauttia taas kotimaisten "pörssigurujen" lausuntoja siitä miten amerikkalaiset hedgerahastot myyvät kotimaisia osakkeita pakkomyynneillä pilkkahintaan.\nOlen aivan samaa mieltä. Jännää muuten, että osakemarkkinat ovat reagoineet näin hellästi, kun samaan aikaan jenkeissä. Jokunen aika sitten vanha tuttu, joka tuli sijoitusmessuilta, pysäytti minut kadulla, kun oli lukenut juttuni lehdestä. Hän oli aivan innoissaan ja puhui velkarahalla sijoittmisesta, kun analyytikot olivat antaneet hyviä vinkkejä. Tämä saa minut pelokkaaksi.\nItse näen tilanteen sellaisena, että olen nyt käteismiehiä. Shillerin mukautettu P/E on jo aika korkealla, profit marginit korkealla [jos jenkeissä firmat palkkaisi lisää työntekjöitä se vaikuttisi tuloksiin negtiivisesti], sentimentti ei vielä huono ja hinnat korkealla.\nSamalla valmistelen sijoitusstrategiani painopistettä Saksaan…\n”Jos vielä ajatellaan Suomen\n"Jos vielä ajatellaan Suomen velkakirjojen pieni tuoton erotus Saksan velkakirjoihin, kuin myös Suomen asuntomarkkinoiden näkymät pitkällä aikavälillä, on Suomen valtion velkakirja lyhyeksimyyjän herkkupala."\nMitä tarkoitat Suomen asuntomarkkinoiden yhteydellä valtion velkakirjojen hintoihin`? Asuntomarkkinat alas->kulutus alas -> talous alas -> valtion talouden vaikeudet -> tuottovaatimus ylös`?\nAsunnot, pankit ja valtio\nSuomen talouspolitiikan osalta puhutaan paljon kaikkea kaunista. Vanhanen-Kiviniemi katastrofihallituksilla talouspolitiikka on keskittynyt suomalaisten varallisuuden tukemiseen ja varallisuuteen. Käytännössä tämä on tehty siten, että asuntojen tarjontaa on eri keinoin pienennetty, jolloin tietysti kysyntäpaine nostaa hintoja. Kysynnän kasvua on vielä helpotettu sillä, kotitaloudet saavat helposti ja halvalla velkaa.\nTämä johtanut esim.siihen, että 100 000 euron asunnosta on yhtäkkiä tullut 200 00 euron arvoinen. Nyt vanha joku saattaa kuolla ja perintönä tuleekin 200 000 euroa 200 000 sijasta.Tai jos kukaan ei kuole, ja haluaa ostaa 1000 euron television lainalla, on paljon turvallisempaa ostaa se, jos omaisuus on 200 000 euroa 100 000 euron sijasta.Television ostaminen on silloin 50 % pienempi uhraus omaisuuteen nähden.Vaihtoehtoisesti voime myös ottaa käänteisiä asuntolainoja, jolloin 20 000 euron elämysmatkan tekeminen Afrikan savannille on huomattavasti mukavampaa, jos vakuutena oleva asunto on 200 000 euroa eikä 100 000.\nAsuntojen hinnat tietysti aiheuttavat ongelmia, kun lukuisillä ihmisillä ei pk-seudula ole käytännössä rahaa elämiseen. Tätä ongelmaa hoidetaan sallimalla pikavippaaminen yms. toiminta, jonka seurauksista tarvitsee huolehtia vasta myöhemmin.\nOn olemassa kaksi asiaa, jotka voivat asuntojen hinnat romuttaa:\n(1) Korkoriski: jos korot nousevat todella korkeisiin arvoihin, käytettävissä olevat tulot pienenevät ja vaikutus kertautu taloudessa, kun ihmisillä on vähemmän rahaa kuluttaa. Ihmisillä ei ole varaa maksaa asuntoja ja heillä ei ole töitä.\n(2) Yllä kuvattu kehitys aiheuttaa taloudessa substituutiota, kun talous pyörii varallisuuden ja velkaantumisen ympärillä. Hinnat nousevat ja kv-kilpailukyky heikkenee, josta merkkinä mm. kauppataseen heikkeneminen. Yhteiskunnan resurssit, henkilöt, työ yms. suuntautuu finanssisektorille. Aikamme nuoret nerot, jotka haluavat menestyä ja rikastua, eivät perusta it-firmoja vaan pikavippifirmoja. Tällöin talouden "puun" alaosa heikkenee ja "tuuli" (asia yksi:korot) helposti kaataa, koko puun, jonka "latva" (=finanssisektori) on raskas.\nKomealatvainen puu voi olla päältä kaunis ja sitä voidaan kuvailla AAA-nimikeellä. Saksan puunrunko ei ole laho. Suomen puunrunko lahoaa huolestuttavalla vauhdilla (haluan siis korostaa, että asialle voidaan tehdä vielä jotain). Silloin "puunkuori" (Suomen valtio) – vaikka tärkeä osa onkin puuntoiminnan kannalta – myös katkeaa mukana. Irlannilla kuorenkin mureneminen käytännössä kävi niin, että pankkeja (lahoa runkoa) lähdettiin viimeiseen asti pelastamaan.\nJoo, asuntomarkkinan kehitys\nJoo, asuntomarkkinan kehitys vaikuttaa ihmisten kuluttamiseen: varallisuusarvot korkealla, tällöin myös kulutus korkealla. Jos asuntomarkkinat romahtavat, joutuu koko talous vaikeuksiin. Pankkisektori joutuu vaikeuksiin. Valtion verosaamiset laskevat ja diskontatut kulut pankkien pelastamisesta nousevat. Valtion talous heikkenee. Tällöin tuottovaatimus nousee.\nMiksi sitten PIIGS maiden valtion taloudet ovat vaikeuksissa? Kreikka on mokannut valtion talouden hoidon ja väärentänyt lukuja jne.. joten valtion talouden heikko hoito on itsessään syy tuottovaatimuden nostamiselle. Irlannissa ja Espanjassa on ilmeisesti kyse siitä, että useat eri varallisuuserät ovat romahtaneet kriisin yhteydessä ja taantuma on vienyt valtiontaloudet kuralle menojen kasvettuja ja tulojen laskettua. Mutta miksi valtionbondien spreadit eivät nousseet aikaisemmin finanssikriisin yhteydessä? Miksi spreadit nousivat vasta keväällä?\n"Miksi sitten PIIGS maiden valtion taloudet ovat vaikeuksissa?"\n"Mutta miksi valtionbondien spreadit eivät nousseet aikaisemmin finanssikriisin yhteydessä? Miksi spreadit nousivat vasta keväällä?"\nEnsinnäkin tässä pitäisi tehdä hieman myyrän työtä, joka vie aikaa. Täytyy tehdä jonkinlainen makrolukujen katsaus noista markkinoista. Näiden maiden bondien riskilisät laskivat EMUun liittymisen yhteydessä, joten se mitä nyt on tapahtunut, on jokseenkin paluuta enemmänkin normaaliin tilanteeseen. Yhteistä näissä talouksissa oli se, että ne jotenkin mukautuivat halpaan rahaan – oli se sitten valtioiden velkakirjojen riskilisien kautta tai yleisen korkotason kautta. Helppoa olisi tietysti vain sanoa, että markkinat olivat väärässä, mutta tämä on mielestäni liian helppoa.


Onni onnettomuudessa, Edison! – Kotimaa\nThomas Alva Edisonin piikkiin on laitettu tämäkin sitaatti: ”Nerous on prosentin verran inspiraatiota ja yhdeksänkymmentäyhdeksän prosenttia hikoilua.”\nRuttopuiston rovasti: ”Mies oli sitä mieltä, että ihmiset tekevät kaikkensa välttyäkseen ajattelemisen vaivalta. Hmmm.”\nTulee kylläkin mieleen, että sellaista vaikuttaa tapahtuvan myöskin uskonnollisissa ja kristinuskoon liittyvissä asioissakin. Esim. vanhat perinnäisuskomukset ja -tavat useasti ”nielaistaan” sellaisenaan enempää asioita miettimättä. Jumala on antanut ihmisille ajattelun ja järjenkyvyt. Niiden käyttö on siis myös suositeltavaa.\nApostolien tekojen 17. luku: ”. Mutta veljet lähettivät heti yötä myöten Paavalin ja Silaan Bereaan……. 11. Nämä olivat jalompia kuin Tessalonikan juutalaiset; he ottivat sanan vastaan hyvin halukkaasti ja tutkivat joka päivä kirjoituksia, oliko asia niin.”\nRuttopuiston rovasti: ”En usko ennaltamääräämiseen eli predestinaatioon, kristittynä minun ei myöskään tarvitse etsiä tapahtumiin vastauksia syyn ja seurauksen lain mukaan. Kaikki yhdessä vaikuttaa niitten parhaaksi, jotka Jumalaa rakastavat.”\nOn toki sinänsä mainio deduktio, jos ensin päättelee aivan oikean huomion siitä, että olen ensisijassa ”antikalvinisti”. (Ja sen copypasteamisen vaikutuksia nykyajan fundamentalismissa jota ei tiedosteta tai tunnusteta kalvinistisiksi, vaikka ne huutavat sitä). Ja olettaa että tässäkin on kysymys siitä asiasta.


Yrityksemme | BITO Suomi\nBITO Varastotekniikka - Luotettu kumppani\nOlemme kansainvälinen varastosisustuksiin ja keräilyjärjestelmiin erikoistunut perheyritys. Asiakaslähtöinen ja innovatiivinen tuote- ja palveluvalikoimamme on auttanut meitä kehittymään yhdeksi Euroopan johtavista sisälogistiikantoimittajista.\nYrityksemme on perustettu 1845 ja tuotteitamme käytetään kaikilla toimialoilla.\nYrityksen 170 vuoden olemassaolon aikana olemme kehittyneet meistauksen metallikoristeiden valmistajasta erikoistuneiden varasto- ja keräilytuotteiden markkinajohtajaksi.\nBITO Varastotekniikka on osa perheyritystä, johon kuuluu kansainvälisesti yli 890 työntekijää.\nLiikevaihto noin 200 M€\nHenkilöstö noin 900 henkeä\nSaksan Meisenheimissa ja\nTuotantoalamme on noin 140 000 m2.\nMeisenheimissa BITO-Lagertechnik Bittmann GmbH keskittyy levyteräksestä valmistettujen varastoratkaisuiden valmistukseen ja jakeluun. Myös pääkonttorimme sijaitsee Saksan Meisenheimissa.\nLautereckenissa BITO valmistaa muovilaatikoita. Laajaan valikoimaamme kuuluvat varasto- ja keräilylaatikot, Euro-kokoiset laatikot, pientavaralaatikot, tarjottimet automaattivarastoihin, sekä kaikenkokoiset monikäyttölaatikot sekä kevyille että raskaille kuormille.\nMaaliskuusta 2007 lähtien BITO on tuottanut komponentteja pientavara- ja kuormalavahyllyihin Pohjois-Intiassa. Intian tehtaan tuotanto palvelee Intian markkinoita, sekä Lähi-idän markkinoita. Tuotteiden jakeluun BITOlla on yhteisyritys Intiassa Nilkamal Plastics Ltd:n kanssa, joka myy tuotteita nimellä Nilkamal BITO Storage Systems.\nBITOn tytäryhtiöt Euroopassa\nSuomi - Ruotsi - Tanska (BITO Nordic)


Muusikoiden.net - Keskustelu - Helmiä myynnissä ulkomailla\nAihe: Helmiä myynnissä ulkomailla\nAjattelin perustaa tällaisen viestiketjun, että ihmiset joilla on varaa, voivat hankkia soitin helmiä Suomeen.\nJa tässä ensimmäinen:\nMoog Polymoog Synthesizer jaloilla ja Polypedaalilla.\nhttp://cgi.ebay.com/Moog-Polymoog-S … -Polypedals_W0QQitemZ300408839935QQ\nPerus Polymoogiahan näkyy suomessakin muutamia puolikuntoisia, mutta en tiedä että olisi yhtään noilla lisäsäätimillä olevaa Synthesizer versiota.\nMeil on, kaikilla herkuilla :-) Ps. painajaismainen laite pitää kunnossa.\nMuistakaa sitten laittaa vain niitä, joilla lukee "Worldwide Delivery". Onhan eBayssä vaikka mitä, mutta hyvin harva lähtee soitinta shippaamaan, puolin ja toisinkin.\nsaishan noita vintagevehjeksiä ameriikasta halvallakin, mut kuka viitsii maksaa älyttömät lentorahdit ja sit ottaa viel sen riskin että laite onkin paskana.\nganesha: saishan noita vintagevehjeksiä ameriikasta halvallakin, mut kuka viitsii maksaa älyttömät lentorahdit ja sit ottaa viel sen riskin että laite onkin paskana.\nJa se että vielä minusta että sähköjärjestelmät eroaa. ja itse pidän vanhoista synistä kyllä mutta ylläpito ja virittämis tarve liikaa minulle. ja eritätin hyvin voi softilla korvata no ei täysin mutta ihan kivasti kuitenkin hintaeroa katsoen no Moog hankalin korvattava sanoisin ja jupiterit no tältä tuntuu no Jupitereista ei ole kuin Arturian emulaatio joka ei minusta kovin aito ole tosin jos jupiter 4 eroaa paljonkin sävyltään ei vain spekseiltään jupiter 8 niin sitten eri juttu.\nOnko jollain joku hyvä kanava Ruotsiin? Vendolin.se:n jälkeen ei ole oikein ollut hyvää forumia rhodesien ja wurlien metsästykseen. Vähän polttelis. Laittakaa tähän ketjuun, jos löytyy.\n29.03.2010 21:13:26 (muokattu 29.03.2010 21:14:49)\nTää on tainnut tämä sama japanilainen kaveri myydä tätä Mono/Polyä ennenkin, jos en nyt aivan erehdy. http://cgi.ebay.com/KORG-MONO-POLY- … I?hash=item3efac5369a#ht_879wt_1167\nJupiter-kutosenkin saisi - http://cgi.ebay.com/ws/eBayISAPI.dl … tem&item=270500800071#ht_826wt_1167\nIhan tavallinen posti tuo vähän edullisemmin, mutta kannattaa varautua silti 100-200 dollarin lähetyskuluihin silti. Itellä on käynyt jopa niin päin tuuri,että eräs vehje tuli paremmassa kunnossa, kuin mitä piti.\nJPQ: Ja se että vielä minusta että sähköjärjestelmät eroaa. .\nSe on totta, mutta yllättävän monessa syntikassa on kytkin josta saa vaihdettua jännitteen. Ja muuntimia löytyy nykyään yllättävän näppärässäkin koossa.\nlukethesis: Tää on tainnut tämä sama japanilainen kaveri myydä tätä Mono/Polyä ennenkin, jos en nyt aivan erehdy.\nMitä olen eBaytä katsellut, niin Japani ei vaikuta ollenkaan halvalta. Lisäksi sielläkin on eri sähköjännitteet. No, Amerikasta tulee verot ja tulli ja jos sama pätee Japaniin, niin ei tosiaan halvaksi tule. Onko kukaan tilannut sieltä?\nJa Mono/Polyn saa Suomestakin tuota halvemmalla..\nTällä ruotsalaisella sivustolla myydään lähinnä halpoja romplereita, digitaalipianoja ja halpoja sähköurkuja, mutta välillä jotain ostamisen arvoistakin\nMyös Rhodeseja löytyy usein alle tuhannella eurolla, toisin kuin Suomesta\nTässä jotain sivustoja:\nhttp://www.mmonline.se/sv-se/musikm … /annonser/instrument/keyboard-synt/\nhttp://www.mercatinomusicale.com/mm … iera-privato-vende_rp1-ct1-st6.html\nteroyk: Se on totta, mutta yllättävän monessa syntikassa on kytkin josta saa vaihdettua jännitteen. Ja muuntimia löytyy nykyään yllättävän näppärässäkin koossa.\nJoo maksavat silti lisää ei silti että varaa tai muuta mahkua helmiä olis tilata edes ruåtsista.(huomatkaa oikea kirjoitusasu).\n31.03.2010 19:36:39 (muokattu 31.03.2010 19:37:12)\nJPQ: Joo maksavat silti lisää ei silti että varaa tai muuta mahkua helmiä olis tilata edes ruåtsista.(huomatkaa oikea kirjoitusasu).\nNo ruåtsista tilaaminen on melkein kuin tilais suomesta. Postiennakotkin toimii. Ja matkahuoltokin toimii bussgodsin kanssa yhteistyössä, muttei vissiinkään ennakolla.\nNo tässä onkin tosiaan otsikonmukainen tapaus:\n"Korg PS-3200 och PS-3100"\nEi olisi minun muuten pitänyt edes vilkaista tuolle ruotsalaiselle sivustolle...\nSiellä myydään tuollaista kamaa kuin Korg PE 1000. ooh! ..ei pitäisi... tänäänkin tuli just kaksi vintage-korgia postissa...\nteroyk: No ruåtsista tilaaminen on melkein kuin tilais suomesta. Postiennakotkin toimii. Ja matkahuoltokin toimii bussgodsin kanssa yhteistyössä, muttei vissiinkään ennakolla.\nmelkein paitsi ongelma tilanteen ratkominen silti tipan vaikeampaa mutta eräässä harrastuksissani varmaan tilaan ruotsista eräät jutut jota kiitos valmistajan ei saa suomesta. tai no niitä eräitä 120 erilaista ja vain puolta saa ja sitäkin turhan rajallisesti.\ntepposal: "Korg PS-3200 och PS-3100" Korg PE 1000.\nToivottavasti joku ehti pelastaa ne Suomeen.\nJahas, näyttää vendolin.se olevan uudessa osoitteessa. Sitä kautta löytyi Alesiksen Andromeda, ei tosin kovin halvalla ;).\nNäyttäis olevan harvinainen Moogin midittämä Memorymoog plus laukulla ja by now hinnalla 2000 euroa:\nhttp://cgi.ebay.com/Memorymoog-Plus … DI-Roadcase_W0QQitemZ120555704456QQ


VANHAT AJAT: Muutoksia säässä\nTänään aurinko paistaa ja ilmassa on aivan selvä kevättalven tuntu jopa siinä määrin , että tuli pakottava tarve käydä blogeilla . Olen viime aikoina valmistanut kirjaani . Osa teistä tietääkin , että kirjoitin pari vuotta sitten kirjan ja olen latonut , taittanut , tulostanut ja valmistanut kirjaa itse . Se on , jos toden sanon mukava saavutus . Jollakin tapaa on sellainen tunne että , kappas vaan minua .\nTorstaina oli vielä näin luminen keli .\nanja 30. tammikuuta 2011 klo 17.37\nIhan selvästi enteilee kevättä tuo kuva, missä on parvi lintuja aterioimassa ja metsän takana kirkas auringonvalo. Hämärät päivät ovat väistymässä, onneksi. Hienoja kuvia.\nTsemppiä kirjasi valmistumiseen.\noman onnen seppä 30. tammikuuta 2011 klo 21.15\nSiinä onkin tekemistä kun kirjan tekee kokonaan, onnea matkaan!\nKyllä tänään selvästi aisti kevään puolelle maapallosemme kääntyneen. Aurinko jo kummasti paistoi tänään ja oli jotenkin vaan tunne kevään saapumisesta.\nTansku 30. tammikuuta 2011 klo 21.39\nTäällä paistoi aurinko myös ja oli vähän pakkasen puolella,tuuli teki purevaa siitä..Mutta kevättä kohti mennään pikkuhiljaa:)\nOnnea kirjan tekemisessä ,siinä mennee aikaa,mutta lopussa sse palkitsee!\nseijastiina 31. tammikuuta 2011 klo 16.58\nIhana kuva, koivuja ja lintuja ♥\nHiukan minulla linssit likaiset :/\nKevät tulee, ja helmikuu on kiva.\nKiitos kommenteista blogissani, osallistuitko sinä arvontaani, että osaan listata?\nLeppoisaa iltaa ja kiitos ♥\nHenrietta 31. tammikuuta 2011 klo 19.10\nKyllä sinulla puuhaa sitten riittää jos kirjaa pakerrat. Jos saan ihmetellä miksi teet sen käsin kun voisi tehdä digitaalisesti.\nEn arvostele mitenkä ihmettelen vaan kun se printtaaminen maksaa ja musteet kalliita kotitulostimiin. Jokatapauksessa tuossa yksi osoite tulevaisuutta varten jos joskus harkitset digitaalisesti tekemistä mutta ihan oikean kirjan saat käsiisi ja tuolla saa vielä myytyä sitä.\nKaikkea hyvää kirjan pariin:)\nkyllimarjaana 31. tammikuuta 2011 klo 21.29\nseijastiina , osallistun kyllä arvontaa , en vain muistanut sanoa .\nHenrietta , tiedän kyllä että kirjan voi tehdä internetissä ,MUTTA , tämä kirjani oli alunperin tarkoitettu ainoastaan lähisuvulle . Ja se tekeminen tuli ikäänkuin haasteena itselle , osaanko . Ja osasinhan minä . Kävi sitten niin , että tällainen kirja on sinällään harvinaisuus , joten tilauksia tuli , vaikka en kaupannutkaan .


Uutinen » KL: Toimintamallien muutos ei tapahdu itsekseen | Digiagenda\nKL: Toimintamallien muutos ei tapahdu itsekseen\nOsa yrityksistä näkee digitalisaation voimakkaana muutoksena, johon halutaan reagoida nopeasti, nopeiden tuloksien toivossa. Hätäilemällä ei kuitenkaan yleensä saada tehokasta tulosta, vaan pahimmillaan muutokset jäävät puolitiehen, jolloin kaikkia digitalisaation tuomia mahdollisuuksia ei osata hyödyntää omassa toiminnassa.\nSamaan aikaan osa yrityksistä näkee muutoksen negatiivisena ilmiönä, jota vastaan halutaan taistella. Digitalisaatiosta ei joko nähdä hyötyä oman liiketoiminnan kannalta, tai se nähdään ohimenevänä teknologisena trendinä.\nMuutos on kuitenkin tullut pysyäkseen.\nReetta Rajala perusti vuonna 2007 konsulttiyhtiön CCEA:n, jonka tarkoituksena on auttaa yrityksiä muutosten läpiviennissä. Yrityksen laajempi missio on parantaa suomalaisyritysten muutoshalukkuutta ja sitä kautta myös yritysten kilpailukykyä.\n”Uudelleenoppimisen ja muutosmotivaation täytyy kummuta ihmisten sisältä. Kyseessä ei ole tekninen suoritus vaan kulttuurinen asia.”\nLue Rajalan koko haastattelu


Knowledge Management Trainees 2022 - Dittmar & Indrenius\nParagraaffi.fi » Job » Knowledge Management Trainees 2022\nKnowledge Management Trainees 2022\nDittmar & Indrenius Attorneys Ltd. - Knowledge Management Trainees 2022\n+358 50 423 8024\nJoulukuu 2021 tai tammikuu 2022\n2-3 päivää viikossa joustavasti\nWhyTeamworkMatters_1200x631.jpg 701.02 kB\nMeillä on kymmenen ilmoituksen paketti ostettuna.\nHaemme nyt joukkoomme kolmea Knowledge Management Traineeta aloittamaan vuodenvaihteessa!\nEtsimme Dittmar & Indreniuksen tietopalveluun kolmea osa-aikaista informaatikkoharjoittelijaa (KM Trainee) täydentämään tiimiämme. Informaatikkoharjoittelijoiden tehtäviin kuuluvat mm. oikeudellisten julkaisujen luettelointi, oikeudellinen tiedonhaku sekä erilaiset juridiset seuranta- ja luokittelutehtävät. Tehtävässä oppii oikeudellisen substanssin lisäksi kaikissa lakimiesammateissa tarvittavia tiedonhakutaitoja. Dittiksen tietopalvelussa työskennellään toimiston kaikkien praktiikoiden juristien kanssa. Informaatikkoharjoittelijan tehtävässä onkin loistava tilaisuus tutustua niin liikejuridiikan laajaan kenttään kuin asianajotoiminnan monipuolisuuteenkin.\nNykyiset informaatikkoharjoittelijamme Jenna ja Anna kertovat kokemuksestaan infoharkkareina näin:\n"Työskentely Dittiksen tietopalvelutiimissä on erinomainen mahdollisuus sukeltaa juridiikan syvään päätyyn. Tehtävässä pääsee työskentelemään toimiston kaikkien praktiikoiden kanssa ja tutustumaan asianajotoimintaan käytännönläheisesti. Me tietopalvelussa teemme konkreettisia, asiakaslähtöisiä selvityksiä ja pääsemme mukaan ratkomaan monimutkaisia oikeudellisia ongelmia, joihin harvoin on yhtä oikeaa ratkaisua. Palkitsevinta työssä on projektien etenemisen seuraaminen sekä omien havaintojen pallottelu juristien kanssa. Perehdytysjakson aikana saamastamme laajasta koulutuksesta sekä toimiston kattavasta kirjastosta on hyötyä paitsi opinnoissa, myös vielä pitkälle työelämässä. Lisäksi tietopalvelutiimin yhteishenki on aivan omaa luokkaansa – töihin on aina kiva tulla! Dittiksen työilmapiiri on ainutlaatuinen, ja uudet kollegat otetaan avosylin vastaan."\nInformaatikkoharjoittelijat työskentelevät toimistomme tietopalvelussa Knowledge Managerimme Inari Kinnusen tiimissä. Työaika on keskimäärin 2-3 päivää viikossa, ja siitä sovitaan joustavasti tietopalvelutiimin kesken. Työn luonteen vuoksi toivomme, että valitut informaatikkoharjoittelijat olisivat valmiita sitoutumaan noin 1,5 vuoden pituiseen työsuhteeseen. Harjoittelun aloitusaika olisi mieluusti joulukuussa 2021 tai tammikuussa 2022.\nKaiken toiminnan keskiössä on kulttuurimme. Oleellinen osa kulttuuriamme on intohimoinen suhtautumisemme kaikkeen tekemiseen – asetamme tavoitteemme korkealle. Jatkuva kehittyminen on osa DNA:tamme; pohdimme alati sekä yksilöinä että yhdessä, miten voimme nousta seuraavalle tasolle. Ilman meille ominaista Team Before Individual -asennetta ja työkaverin arvostamista ei huipulle noin vain nousta: kunnianhimoisten tavoitteidemme saavuttaminen vaatii saumatonta joukkuepeliä ja kollegan vankkaa tukemista. Tittelit eivät Dittiksellä merkitse, ja jokainen meistä on yhtä arvokas osa yhteisöä.\nMe haluamme nyt tutustua sinuun! Kerro siis meille, miksi työskentely KM Traineenä Dittiksellä innostaa, millainen tyyppi olet ja mitä yhteiseltä matkaltamme odotat. Lähetä meille viimeistään tiistaina 9.11.2021 CV:si, suomenkielinen hakemuskirjeesi sekä opintosuoritusotteesi osoitteeseen careers@dittmar.fi. Merkitse sähköpostin otsikoksi "KM Trainee". Pyrimme tekemään valinnat ennen joulua.\nHaluatko kysyä jotain? Lisätietoja saat People & Culture Director Mikael Ahtokarilta (mikael.ahtokari@dittmar.fi, +358 50 423 8024). Lisäksi kannattaa tutustua kotisivuihimme www.dittmar.fi sekä tietenkin sosiaalisen median kanaviimme, joiden kautta voit saada pientä ensituntumaa tuleviin työkavereihisi.


Digilasien kehittäjän kimppuun hyökättiin Pariisissa - Digitoday - Ilta-Sanomat\nWikipedian Mann-artikkelissa on Mannin omakuvia tietokonelasien kanssa eri vuosikymmeniltä. (KUVA: Dgies at en.wikipedia)\nJulkaistu: 18.7.2012 7:00 , Päivitetty: 18.7.2012 8:44\nTorontolainen tietokonelasien kehittäjä joutui hyökkäyksen kohteeksi pariisilaisessa McDonald's-ravintolassa. Torontolainen professori kertoo kummallisesta tapauksesta blogissaan ja esittää lasien ottamia valokuvia.\nToronton yliopiston professori Steve Mannhttp://en.wikipedia.org/wiki/Steve_Mann kehittää digitaalisia näkemisen apuvälineitä ja pitää itse jatkuvasti googletyylisiä tietokonelaseja. Hän vieraili perheineen Pariisissa. Heinäkuun ensimmäisenä päivänä perhe meni syömään paikalliseen McDonald's-ravintolaan.\nJo jonossa professorilta tultiin kysymään oudoista laseista. Hän esitteli varalta mukaansa ottamiaan papereita, joissa oli muun muassa lääkärin antama todistus ja teknistä tietoa laseista. Perhe sai tilata aterian.\nKun perhe oli pöydässä syömässä, kolme muuta McDonald'sin työntekijää tuli kyselemään laseista. Tällä kerta paperit eivät tyydyttäneet, vaan ne rutattiin ja revittiin.\nSitten yksi miehistä yritti repiä lasit pois Mannin päästä, mutta ne on kiinnitetty niin, etteivät ne irtoa ilman erikoistyökaluja. Mann työnnettiin ulos ravintolasta ja rytäkässä lasit rikkoutuivat. Ne on kuitenkin suunniteltu niin, että rikkoutuessaan ne tallentavat viimeksi nähdyn kuvavirran.\nProfessorin blogissa on kuvia McDonald'sin useista työtekijöistä. Blogin kuvissa kasvot on peitetty valkoisilla lapuilla, jotka tunnistavat henkilöt todistajina tai hyökkääjinä.\nEyeTap-blogissahttp://eyetap.blogspot.com/2012/07/physical-assault-by-mcdonalds-for.html Mann valittaa, että hän ei ole saanut minkäänlaista vastausta McDonald'silta monista yhteydenottoyrityksistä huolimatta. Hän haluaa apua saadakseen McDonald'sin maksamaan lasien korjauksen.\nHän katsoo, ettei hänellä ole varaa ryhtyä käräjöimään pikaruokajättiläisen kanssa eikä hän halua rahallista korvausta itselleen. Mannin mukaan olisi kuitenkin mukava, jos McDonald's tukisi näkötutkimusta sopivalla summalla.\nKädet vapaana kaikki on helpompaa\nEricssonin langaton sankaluuri vapauttaa kädet muun muassa toimistotyöskentelyssä tai autoillessa. Lähes 2 000 markan hinta tuntuu kovalta, mutta koekäytön jälkeen sinihammas-headsetistä on vaikea luopua. Lue lisää ›\nGates esitteli Hitachin wearable-prototyypin\nBill Gates esitteli Windows CE 3.0:lla pyörivän Hitachin päälle puettavan tietokoneen Las Vegasin messuilla. Lue lisää ›\nSilmälaseihin kiinnitetty ja näköhermoon yhdistetty kamera voi palauttaa näön verkkokalvon heikentymisestä kärsiville. Uudella tekniikalla voidaan tutkijoiden mukaan auttaa yli 300 000 eurooppalaista. Lue lisää ›\nHuono silmälasikauppa sai Googlen muuttamaan hakuja\nGoogle kehitti kokeelliset silmälasit, jotka esittävät todellisuutta täydentävää tietoa Terminator-tyylisesti. Lue lisää ›\nGooglen todellisuutta täydentävät silmälasit esiintyivät laboratorion ulkopuolella nopeammin kuin osattiin odottaa. Lue lisää ›\nGooglen laseilla kuvattiin videota\nEnsimmäinen Googlen silmälaseilla kuvattu video on kaikkien nähtävillä. Lue lisää ›


Projektin tausta | Aalto-yliopisto\nLyhyt yhteenveto projektin taustoista.\nTypen ja fosforin poistaminen jätevedestä on kallista ja kuluttaa paljon energiaa. Toisaalta myös lannotteiden tuottaminen kuluttaa energiaa ja resursseja, joten ravinnerikkaiden, nestemäisten jätevesien käyttäminen lannoitteiden raaka-aineena tai lannoitteena voisi leikata resurssien ja energian kulutusta.\nYhdyskuntien jätevesi sisältää typpeä, fosforia, orgaanista ainetta ja mikroravinteita. Kierrättämällä jäteveden ravinteita lannoitteiksi olisi mahdollista vähentää neitseellisten raaka-aineiden käyttöä. Lannoitetuotelaki määrittelee, että kierrätelannoitteilla täytyy olla esimerkiksi olla korka hygieninen laatu. Raskasmetallit määrät, jotka ovat rajoittaneet jätevesiperäisten lannoitteiden käyttöä, ovat laskeneet viimeisten vuosien aikana. Nykyisin orgaaniset haitta-aineet ovat korkeampi huolen aihe. On todettu, että monella näistä haitta-aineista on negatiivisia vaikutuksia organismeihin ja että ne ovat hyvin pysyviä luonnollisessa ympäristössä. Lisäksi jätevesiperäisillä kierrätystuotteilla on imago-ongelma. Tällä hetkellä ravinteet jätevedessä eivät kierrä tehokkaasti uusiokäyttöön. Tulevaisuudessa orgaaniset haitta-aineet saattavat rajoittaa ravinteiden tehokasta kiertoa.\nFosforivarastot ovat rajalliset, vaikka niiden varantojen riittävyyden arvointi on dynaamista markkinoiden heilahtelun ja mahdollisten uusien valtauksien takia. Nykyisellään ravinteet siirtyvät maaperästä makeisiin vesiin ja siitä edelleen meriin, jossa sitä on vaikea hyödyntää. Toukokuussa 2014 EU-komissio asetti fosforin kriittisten materiaalien listalle 20 muun raaka-aineen kanssa. Typpi ei ole kriittinen raaka-aine sen käytännössä rajattoman ilmakehävaraston takia. Typen talteenotto jätedestä onkin perusteltua energian säästämisen näkökulmasta. Nykyinen typen poistoprosessi jätevedestä kuluttaa merkittävän osan jäteveden käsittelyssä käytetystä energiasta. Lisäksi lannoitteissa käytetty typpi tuotetaan Haber-Bosch-tekniikalla, jossa ammoniakkia tuotetaan ilmakehän typestä. Tämä prosessi kuluttaa noin 2 % koko maailman energiankulutuksesta. Pariisin ilmastokonferenssissa joulukuussa 2015 laadittiin sopimus ilmaston lämpenemisen hillitsemisestä 1,5 celsiusasteeseen. Laajempi tavoite on olla hiilineutraali vuoteen 2100 mennessä ja vähentää energian kulutusta 80 - 95 % vuoteen 2050 mennessä. Energiatehokas typen kierto olisi merkittävä askel kohti pienempää energiankulutusta. Fosfori yhteiskunnan jätevedessä voisi korvata noin kymmeneksen lannoitteiden fosforista ja typpi noin 6 % teollisesti tuotetusta ammoniakkitypestä.


Taulun kartano hotellihuoneet - Taulun Kartano ja Harmooni\nTaulun Kartano ja Harmooni\nTaulun kartano hotellihuoneet\nOhjelmapalvelut Taulun kartanossa\nSaunat Taulun kartanossa\nMiniloma 2 aik 2 lasta perhehuoneistossa\nMiniloma-paketti kahdelle 2hh:ssa\nMiniloma-paketti yhdelle 1hh:ssa\nKoe tuulahdus menneestä aikakaudesta ja nauti oleskelusta vieraanamme kaikilla nykyajan mukavuuksilla. Kartanolla majoitus tarjoaa nostalgiaa, yksilöllisyyttä ja kauneutta. Sisustuksessa on lisäksi käytetty aitoja antiikkiesineitä ja perinnetapetteja 1800 - 1900 luvulta, värimaailma on runsas, lämminhenkinen ja kodikas. Astu sisään yksilöllisiin vierashuoneisiimme ja viihdy.\nKauniin perinnemaiseman keskellä voit rentoutua ja nukkua yösi hyvin olitpa sitten työmatkalla, tai lomailemassa. Kartano sijaitsee mainiosti keskellä Suomea, vain puolen tunnin matka Jyväskylään.\nVierashuoneet sijaitsevat pihapiirissä Kartanon keltaisessa päärakennuksessa, punaisessa Wäentalossa ja Alatalossa. Alatalon huoneisiin on sisäänkäynti suoraan terassilta puutarhasta ja ne soveltuvat lemmikkien kanssa matkustaville.\nLomailijoille on tarjolla lähellä upeita luontokohteita, ohjelma- ja hemmottelupalveluja, tutustu lisää tarjoamiimme elämyksiin. Ohjelmaa löytyy koko perheelle kartanolla ja lähialueella, kuten kartanon Riihiteatteri, Nokkakiven huvipuisto ja eläinpuisto.\nKesäravintola palvelee majoittujia heinäkuussa ja kesäkauden ulkopuolella ravintola palvelee tilauksesta ja ruokailun on varattava ennakkoon\nLisätietoja ja kuvaukset majoitushuoneista https://taulunkartano.fi/majoitus/vierashuoneet/\n● Sijainti: Tauluntie 596, 41410 Kankainen\n● Huoneiden varaus on tehtävä vähintään edellisen vuorokauden klo 14 mennessä\n● Kaikissa huonetyypeissä hinta sisältää aamiaisen\n● Sisäänkirjautuminen klo 14 uloskirjautuminen klo 12\n● Myöhäinen sisäänkirjautuminen klo 18 jälkeen saatavilla omatoimisesti\n● Kontaktiton sisäänkirjautuminen saatavilla omatoimisesti\nA & C Ravintolat Taulun Kartano ja Harmooni ovat osa perheyritystä, jonka arvomaailmassa perinteet ja ekologisuus ovat kulmakiviä.\nArts & Crafts Restaurants oy, Hannikaisenkatu 39, 40100 Jyväskylä\nOn siinä vaan omanlaista tunnelmaa, kun ympärillä on yli 100 v historiaa.\nTaulun Kartano ja Harmooni Y-tunnus: 2636882-3 puh. +358207353400 myynti@acravintolat.fi


KeenFinder.com uudelleenohjauksen poisto\nmennessä Nikolaus Dreher | Selaimen kaappaaja Published: 2017 June 2, 10:37\nMikä on KeenFinder.com?\nKeenFinder.com on selain-kaappaaja, joka edistää melko hyödyttömiä hakukone. Kun tietokoneeseen saa, ja näin tapahtuu kautta ohjelmistojen nippuina, se jatkaa muuttaa selaimen ja asetti etusivulle ja uudet välilehdet. Nämä uhat kaapata selaimet tarkoituksenaan ohjaamalla käyttäjiä Sponsoroidut sivustot, jotta ne voivat tuottaa tuloja ja ne eivät ole hyödyllisiä mitenkään.\nJos satut etsiminen tietokoneesta, ei ole tarpeen paniikkiin ja pelko vakavia malware infektio. Selaimen kaappaajia ovat melko matalalla ja ne eivät suoraan vahingoita tietokonetta. Kuitenkin joitakin kaappaajat voivat johtaa käyttäjiä haitallisiin sivustoihin mistä voisi hankkia malware. Jos et ole varovainen, voit päätyä kanssa vakava uhka järjestelmään. Siksi sinun kannattaa poistaa KeenFinder.com.\nMiksi poistaa KeenFinder.com?\nUusi Kotisivu mainostaa muka innovatiivisia hakutyökalu, joka tuottaa nopeammin tuloksia. Todellisuudessa se tuskin tuottaa mitään. Se on tullut etusivulle ja uudet välilehdet ilman lupaasi, ja nyt olet jumissa sen kanssa. Et voi kumota muutokset, ennen kuin olet poistanut KeenFinder.com järjestelmästä. Siihen asti KeenFinder.com latautuu aina, kun avaat Internet Explorer, Google Chrome ja Mozilla Firefox selaimet. Se on kirkas värillinen tausta, joten se ei ole vaikea huomata, että ei ole kohdallaan. Yleensä kaappaajat yritä kopioida tunnetut hakukoneet huijata käyttäjiä. Jos hakukone ei aiheuta mitään tuloksia. Jos etsit jotain, voit antaa pari sponsoroituja tuloksia ja se on siinä. Emme suosittele painamalla niitä, koska voidaan ohjata haitallisiin sivustoihin ja poimia malware vahingossa. Sinun täytyy poista KeenFinder.com. Jos et, se vain häiritä sinun selausistuntoja.\nMiten KeenFinder.com jaetaan?\nSelaimen kaappaajia lisätään vapaiden ohjelmistojen ylimääräistä tarjoukset. Ne eivät ole pakollisia, mutta monet käyttäjät eivät huomaa niitä, joiden avulla ne asentaa rinnalla freeware. Tämä tapahtuu, kun käyttäjä käyttää oletusasetuksia ja kiire freeware asennustoimintoja. Käytetään oletusarvon todella ei suositella, koska sinun tulee antaa kaikenlaisia ei-toivottuja ohjelmia asentaa. Sen sijaan mitä pitäisi tehdä, on käyttää lisäasetusten (mukautettu). Näiden asetusten avulla voit nähdä mitä on lisätty, ja jos on jotain, henkilö saa poista se/ne, estää ei-toivotut asennukset. Aina käyttää näitä asetuksia, koska muussa tapauksessa lopulta Poista KeenFinder.com ja samanlainen yli ja uudestaan.\nKeenFinder.com poistaminen on välttämätön, jos löydät sen tietokoneeseen. Voit valita kahdesta vaihtoehdosta, joko tehdä käsin tai automaattisesti. Olisi paljon helpompi poistaa KeenFinder.com automaattisesti, koska turvallisuuden ohjelma tekisi kaiken puolestasi. Jos yrität poistaa KeenFinder.com manuaalisesti, sinun täytyy etsiä joukossa itse ja joka voi olla hyvin aikaa vievää.\nImuroi poistotyökalupoistaa KeenFinder.com Käytä suositellut poistotyökalu poistaa KeenFinder.com. Kokeiluversio WiperSoft avulla tietokone uhkien kuin KeenFinder.com ja auttaa sen poistoon ilmaiseksi. Poistaa havaitut rekisterimerkinnät, tiedostoja ja prosesseja itse tai ostaa täysversio.\naskel 1 Poista KeenFinder.com ja siihen liittyvät ohjelmat.\nPoista KeenFinder.com Windows 8\nPoista KeenFinder.com Windows 7\nKeenFinder.com poistaminen Windows XP\nKeenFinder.com poistaminen Mac OS X\naskel 2 Poista KeenFinder.com selaimen\nPoista KeenFinder.com Google Chrome\nPoistetaanko KeenFinder.com Mozilla Firefox\nPoista KeenFinder.com Safari (Mac OS X)\nNapsauttamalla Siirry-painiketta vasemmassa yläkulmassa näytön ja valitse sovellukset. Valitse ohjelmat-kansioon ja Etsi KeenFinder.com tai epäilyttävästä ohjelmasta. Nyt aivan click model after joka merkinnät ja valitse Siirrä roskakoriin, sitten oikealle Napsauta Roskakori-symbolia ja valitse Tyhjennä Roskakori.\nNapauta Poista-painike vieressä haitallisten KeenFinder.com ja päästä eroon kaikki muut tuntematon merkinnät samoin. Jos et ole varma, onko laajennus luotettava, yksinkertaisesti Poista laatikkoa voidakseen poistaa sen väliaikaisesti.\nImuroi poistotyökalupoistaa KeenFinder.com Meidän tutkimus tiimi suosittelee käyttämään luotettavaa automaattinen poisto työkalu poistaa KeenFinder.com . Eli te kanisteri apu vaihto ehto pehmo (Pohjanpuoleinen, Kaspersky, BitDefender) joka te kanisteri hankkia < a href = "#removal-koristella" > tähän .


Hiilineutraalin Helsingin tekijät: Oskari Kaupinmäki tekee töitä pyöräilyn lisäämiseksi | Uutta Helsinkiä\nUutta Helsinkiä Uutiset Hiilineutraalin Helsingin tekijät: Oskari Kaupinmäki tekee töitä pyöräilyn lisäämiseksi\nHelsinki pyrkii vähentämään liikenteen päästöjä muun muassa pyöräilyn mahdollisuuksia parantamalla. Pyöräliikenteen koordinaattori Oskari Kaupinmäki käyttää polkupyörää ympäri vuoden kulkuvälineenään sekä töissä että vapaalla.\nLiikenne on lämmityksen lisäksi merkittävä ilmastoa lämmittävän hiilidioksidin lähde. Päästöjen vähentämiseksi Helsingissä pyritään lisäämään raideliikennettä sekä pyöräilyä. Tarkoitus on, että pyöräliikenteen määrä kaksinkertaistuisi vuoteen 2035 mennessä.\nOskari Kaupinmäki on toiminut pyöräliikenteen koordinaattorina vuoden ja seitsemän kuukautta. Urbaanin pyöräliikenteen edistäminen on hänelle unelman toteuttamista.\nHänen työsarkansa on ”edistää pyöräliikennettä poikkihallinnollisesti ja poikkitieteellisesti yhteistyössä kaupungin toimialojen sekä sidosryhmien kanssa”.\n– Tämä tarkoittaa käytännössä pyöräliikenteen kehittämisohjelman jalkauttamista, Kaupinmäki kertoo.\nOhjelmassa on konkreettiset tavoitteet, joihin kuuluvat muun muassa suorat, sujuvat ja ympäri vuoden hoidettavat väylät. Myös pyöräpysäköintiä kehitetään.\nLisäksi pyöräily on otettava tasapuolisesti huomioon kaikilla rakennustyömailla. Toisin sanoen missä päin tahansa kaupungissa rakennetaan ja tehdään liikenteen poikkeusjärjestelyjä, mukaan suunnitteluun on otettava polkupyörät siinä missä joukko- ja henkilöautoliikennekin.\nPyöräilystä on lisäksi luotava yhä positiivisempi mielikuva. Pyöräily ei ole vain vapaa-ajan harrastus vaan kulkuväline siinä kuin vaikkapa linja-auto. Ja sen tarkoituksena on helpottaa ihmisten arkea.\nHelpot hommat jo tehty\nKun koronapandemia kiihtyi ja ihmiset siirtyivät pyöräilemään kontakteja välttääkseen, joillakin paikkakunnilla teiden varsille tehtiin koronakaistoja.\n– Meille tuli paljon kysymyksiä, miksei Helsingissä tehdä niin. Mutta Helsingissä vastaavanlaiset helposti erotettavat väylät ja kaistat on pääosin hoidettu kuntoon jo aiemmin, Kaupinmäki kertoo.\nTyön alla on nykyään huomattavasti monimutkaisempia kohteita. Parhaillaan rakennetaan lisää muun muassa kantakaupungin pyöräilyverkkoa. Kaikkein kriittisimmät kohdat ovat etenkin Mäkelänkadulla sekä Mannerheimintiellä Runeberginkadun ja Reijolankadun välillä, sillä näissä kohteissa ei nykyisellään ole pyöräväyliä ollenkaan.\nPyöräliikenteen kehitysohjelmassa on 34 konkreettista toimenpidettä, ja niistä jokaisen edistymistä seurataan.\nKaupinmäen mielestä Helsinki pärjää hyvin pyöräliikenteen kehittämisessä kansallisessa ja kansainvälisessä vertailussa. Kööpenhamina, joka toimii Helsingin mentorina kansainvälisessä pyöräilykaupunkien verkostossa, ylistää Helsingin tarmokkuutta.\nReippaaseen tahtiin tarvitaan myös euroja. Kaupinmäki huomauttaa, että pyöräliikenteen erillismäärärahasta, 19,5 miljoonaa eurosta vuosittain, on pidettävä jatkossakin kiinni.\nPyöräkonttorissa viisi ihmistä\nKaupinmäki itse käyttää polkupyörää aktiivisesti kulkuneuvonaan töissä ja vapaa-ajalla ympäri vuoden. Hän huomauttaa, että yhden ihmisen on mahdotonta pysyä kärryillä, mitä kaupungin katuverkolla tapahtuu ja missä vaiheessa mikin pyöräväylän osuus on.\n– Jos jostakin tietystä kohdasta tulee kriittistä palautetta, pyrin itsekin käymään paikan päällä. Viime aikoina tällaisia kohteita ovat olleet esimerkiksi Porkkalankadun pyöräliikenteen kiertoreittijärjestelyt sekä juuri valmistuneen Hämeentien ja Pitkänsillan väliset väliaikaisjärjestelyt.\n– Jatkossa laadukkaampien järjestelyjen varmistaminen edellyttää yhteistyön tiivistämistä entisestään.\nHän korostaa, ettei tee töitä yksin. Liikennejärjestelmäyksikössä on viiden hengen tiivis porukka, joka on nimetty pyöräkonttoriksi. Pyöräilyn kehittäminen on tiimin päävastuulla.\nLisäksi seurantaryhmissä on mukana ihmisiä eri puolilta organisaatiota. Pyöräliikenne kuuluu myös jokaisen liikennesuunnittelijan vastuulle.\nHelsingin kaupunkistrategian tavoitteena on hiilineutraali Helsinki vuoteen 2030 mennessä. Sen toimenpideohjelman toteutumista voi seurata Ilmastovahdissa. Oskari Kaupinmäki on tekemisissä Ilmastovahdin pyöräilyyn liittyvissä kohdissa (etenkin kohdat 2, 3, 4, 6, 9).\nKantakaupungin pyöräilyn tavoiteverkon yhteenlaskettu pituus on noin 130 kilometriä, ja siitä on valmiina nyt noin 35 km. Lisäksi rakenteilla on noin 15 kilometriä.\nMyös baanaverkko laajenee. Noin 130 kilometrin baanaverkostosta on tähän mennessä valmiina noin 10 kilometriä, mutta rakenteilla on jo toiset 12 kilometriä.


HPS – Ilves 5-0 – Ilvekselle kylmää kyytiä Paloheinässä - Ilvesedustus.fi | Edustusjoukkueiden yhteinen koti\nHPS – Ilves 5-0 – Ilvekselle kylmää kyytiä Paloheinässä\nHPS oli kovassa maalivireessä ja rankaisi keltavihreitä viidesti. Kohti perjantain kotiottelua! Kuva: Juhani Järvenpää.\nHPS – Ilves 5-0 (2-0)\nIlvestä vaivasi Helsingissä samat ongelmat, mitkä aikaisemmissakin otteluissa. 16-alueen sisäpuolella hävitään kaksinkamppailuja liikaa.\nIlves lähti katkaisemaan kahden ottelun mittaista tappioputkeaan Helsingin Paloheinään ja HofS Areenalle. Kyseessä oli ”kuuden pisteen” ottelu, sillä joukkueet olivat tasapistein sijoilla kuusi ja seitsemän.\nKotijoukkue kuitenkin oli selvästi terävämpi, varsinkin molempien boksien sisäpuolella, ja piti pisteet itsellään voittaen peräti viidellä maalilla.\nIlves olikin ottelun alkuminuutit hallitsevampi joukkue, mutta varsinaisille tekopaikoille joukkue ei kuitenkaan päässyt. Vartin pelin jälkeen alkoi HPS päästä paremmin peliin mukaan ja varsinkin heidän pitkät pystysyöttönsä aiheuttivat Ilveksen puolustukselle harmaita hiuksia.\nIlves oli lähellä päästä ottelun avausmaalin iskemään, kun kaksikko Sofia Määttä – Tuuli Viinikka syötteli vasemmalta laidalta itsensä vetopaikkaan, mutta liian pienestä kulmasta lähtenyt pallo oli Jessica Kiviaholle helppo torjuttava.\nHPS puolestaan onnistui maalinteossa, kun Oona Jääskeläinen pääsi nostamaan pallon pitkälle vastaan tulleen Roosa Karppisen yli. Osuma hiukan lamaannutti Ilveksen peliä ja ote siirtyikin kotijoukkueelle joksikin aikaa. Toisen osumansa HPS teki kulmapotkusta, jossa pallo meni Ilveksen kippari Laura Laurikaisen ja vieraiden Eerika Hämäläisen taistelun päätteeksi verkon perukoille.\nPari minuuttia ennen taukoa oli Ilves erittäin lähellä kavennusosumaa. Pirteästi pelanneet Tuuli ja Sofia M. rakensivat jälleen vasemmalta puolen vetopaikan ja Sofian laukaus liruikin Kiviahon kainalon alta. Ilveksen epäonneksi emäntien puolustus ehti kuitenkin pallon siivota aivan maaliviivalta väljemmille vesille. Tauolle siis kotijoukkueen 2-0 johdossa.\nToiselle jaksolle Ilves vaihtoi Heta Olmalan Sofia Määtän tilalle. Tarkoitus oli aloittaa vahva kirijakso ja iskeä kavennusosuma nopeasti, mutta toisin kuitenkin kävi. Jääskeläinen käytti Ilveksen huolimattoman pallonkäsittelyn hyväkseen ja yllätti vielä Roosankin laukoessa pallon maaliin, kun toista jaksoa oli pelattu vain noin minuutti.\nIlves jatkoi pelin hallintaa ja sai luotua hyökkäyksiä kohti HPS:n maalia, mutta maalinteossa joukkue ei kuitenkaan millään onnistunut. Kotijoukkue puolestaan pääsi kaatamaan kylmää vettä Ilveksen niskaan, kun kulman jälkitilanteesta Elisa Lemettinen onnistui laukomaan tilanteeksi jo 4-0.\nIlves haki tuoreita jalkoja tuoden Joanna Simolan ja Pessia Purhosen kentälle, Sara Haapalan ja Sofia Laineen siirtyessä penkille. Tuoreista jaloista oli kuitenkin hyötyä kotijoukkueelle, kun hetkeä aiemmin kentälle juossut Piipa Kämppi pääsi boksin keskeltä laukomaan jo emäntien viidennen osuman. Loppuminuutit olivatkin enemmän tai vähemmän minuuttien pois pelaamista.\nOttelun jälkeisessä Ruudun haastattelussa kapteeni Laurikainen oli pettyneen vähäsanainen.\n”Ei pystytty vastaamaan HPS:lle oikein millään osa-alueella. Vaikka olimme kaksinkamppailuita koko viikon treenanneetkin, niin tänään oli meiltä huono peli.”\nKeltavihreiden päävalmentaja J-P Berg puolestaan myönsi Hopsin tehokkuuden ja tiedosti vieraiden heikot sekä epäonniset ratkaisut.\n“Helsingin kamppailu muodostui varsin erikoiseksi peliksi. Kenttätapahtumiin nähden tasainen matsi päättyi kotijoukkueen 5-0 voittoon! HPS oli parempi joukkue maalinteossa, mutta meille tehdyistä maaleista jäi silti huono maku. Autoimme omilla heikoilla ja epäonnekkailla ratkaisuilla vastustajaa luvattoman paljon maalinteossa, mikä on havaittavissa katsomalla esimerkiksi maalikoosteen pelistä. Helsinkiläiset osasivat hyödyntää tilaisuudet ja näin lukemat karkasivat rumiksi.\nViikolla harjoittelimme korostetusti kamppailupelaamista sekä erikoistilannepuolustamista. Kamppailupelaamisessa, erityisesti 1v1-tilanteissa näkyikin parannusta edelliseen HJK-otteluun. Sen sijaan kulmista meille tehtiin taas peräti kaksi maalia. Tosin epäonneakin oli rutkasti matkassa. Tällaisten pelien jälkeen mitataan aina joukkueen henkistä kanttia. Meillä on kuitenkin erinomainen ryhmähenki ja vahva luottamus toisiimme ja tekemiseemme. Se kaikki kumpuaa arjesta harjoituskentältä.\nNyt vain pitää saada paremmin ulosmitattua tulosta toisen puolikkaan runkosarjasta käynnistyessä. Seuraavaan peliin saamme taas mukaamme myös Anna Olmalan ja Emmaliina Tulkin, jotka olivat viime pelistä sivussa. Myös Helsingissä peliä vaihtopenkiltä seurannut Jenni Kantanen on toipunut sairasteluista.”\nSeuraava ottelu pelataan Kaupissa tulevana perjantaina ja silloin vastassa on hallitseva mestari KuPS. Ottelu alkaa klo 18:30. Ottelu toimii Ilves Futis-Liigan kutsuotteluna, tervetuloa kannustamaan Ilves kotivoittoon!\nHPS – Ilves 5–0 (2–0)\n28.5.2022, HofS Areena, Helsinki\n19’ Jääskeläinen Oona 1-0 (HPS)\n30’ Oma maali 2-0 (HPS)\n46’ Jääskeläinen Oona 3-0 (HPS)\n57’ Lemettinen Elisa 4-0 (HPS)\n74’ Kämppi Piipa 5-0 (HPS)\n25 Karppinen Roosa (mv.)\n17 Haapala Sara 69’ -> 3 Simola Joanna\n16 Viinikka Tuuli\n88 Laine Sofia 69’ -> 13 Purhonen Pessia\n19 Määttä Sofia 46’ -> 22 Olmala Heta


Mailen on hyvin kaunis isokokoinen narttu, joka tuli tarhalle perheen vietyä kaksi koiraansa perreralle. Toinen koirista, Mayra on jo adoptoitu. Kumpikin koirista on arka, joten ihan sisäkoirina tytöt tuskin ovat olleet.\nAlussa koirat halusivat olla ainoastaan häkissään, taisi mennä kuukausi ennen kuin uskaltautuivat pihalle, vaikka häkin ovea pidettiinkin päivittäin auki.\nMailen on näistä kahdesta arempi. Se lymyilee kopissa jos ihmisiä on lähettyvillä, saattaa nopeasti pistäytyä hakemassa makupalan ja palaa takaisin. Ihmiset kuitenkin kiinnostavat sitä, ja kun viettää hetkisen häkissä, käy Mailen varovaisesti tutustumassa.\nMailen on hyvin kiltti ja ystävällinen niin isoja kuin pieniäkin ihmisiä kohtaan, samoin toisia koiria. Sitä on käytetty kävelyllä, se kävelee ihan kohtuullisesti hihnassa.\nMailenin kodin olisi sijaittava maaseutumaisen rauhallisella alueella. Perheessä olisi oltava koirakaveri ja koirakokemusta ennestään, sekä kärsivällisyyttä antaa Mailenin rohkaistua omassa tahdissaan. Aidattu piha olisi suotava, jotta ympäristöä voisi ottaa vähitellen haltuun.\nIkäarvio tarhalla noin 2 vuotta, korkeus vajaat 60 cm